Setiap Kali Haid Mesti Rasa Kekejangan Perut, Ini 10 Cara Untuk Melegakan Keadaan Itu

Sebagai seorang wanita, pasti anda penah mengalami sakit perut ketika haid, bukan? Sampai terpaksa bercuti daripada rutin kehidupan anda.

Misalnya anda mungkin tidak dapat beribadat, berkerja, bersukan atau bersantai dengan tenang akibat daripada kekejangan semasa haid atau sakit perut ketika haid ini. Jadi, apakah yang perlu anda lakukan?

 Untuk mengetahui mengenainya dengan lebih lanjut, sila ikuti artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Sakit perut ketika haid – Apa punca kekejangan itu terjadi?

Kekejangan semasa wanita datang bulan berlaku adalah disebabkan oleh kontraksi pada otot rahim. Jika kontraksi itu terlalu kuat semasa kitaran haid, ia akan memberi tekanan kepada
saluran darah
 yang terdekat.

Disebabkan itu, bekalan oksigen kepada rahim akan tersekat atau terputus terus. Inilah punca mengapa wanita boleh mengalami kekejangan semasa haid.

Pun begitu, mesti anda akan berasa hairan mengapa hanya sesetengah wanita yang mengalaminya sementara sesetengah lagi tidak pernah mengadu sakit semasa datang bulan. Sebenarnya, terdapat beberapa lagi faktor lain yang boleh mempengaruhi wanita mengalami kekejangan semasa datang bulan, termasuklah:

Pertama kali datang bulan

Berusia 20 tahun ke bawah

Ketumbuhan pada hormon

Baru sahaja melahirkan anak pertama

Penggunaan pil perancang keluarga

Penghasilan hormon prostaglandin yang berlebihan

Endometriosis

Adenomyosis

Sakit perut ketika haid – Apa yang perlu anda lakukan?

Kekejangan semasa datang bulan ini sudah pasti sangat mengganggu anda, bukan? Sebenarnya, terdapat beberapa cara yang boleh anda gunakan, seperti:

#1. Ambil ubat tahan sakit

Salah satu cara yang terbukti berkesan secara klinikal adalah dengan mengambil ubatan tahan sakit seperti ibuprofen (Advil, Motrin IB) atau naproxen sodium (Aleve).

Pun begitu, pastikan anda telah berjumpa dan berbincang dengan doktor terlebih dahulu sebelum mengambilnya untuk memastikan anda mengambil ubatan dengan jenis dan dos yang betul.

#2. Ambil ubatan kawalan hormon

Selain ubat tahan sakit, anda juga boleh mengambil
ubat kawalan hormon,
 dengan nasihat doktor! Ubatan jenis ini mengandungi hormon yang akan mengawal atau menghalang ovulasi daripada berlaku sekali gus dapat melegakan kekejangan semasa haid. Anda boleh mengambil ubatan ini dalam bentuk pil, suntikan, tampalan atau implan yang dipasang pada ketiak.

#3. Ambil suplemen

Anda juga boleh cuba ambil suplemen yang dijual di farmasi atau pusat perubatan yang berdaftar di negara kita. Menurut banyak kajian, suplemen seperti vitamin E, vitamin B1, vitamin B6, magnesium dan asid lemak omega-3 mungkin boleh membantu mengurangkan sakit perut ketika haid.

#4. Guna haba pada badan

Buat anda yang tertanya-tanya, guna haba pada badan ini bermaksud meletakkan sesuatu yang hangat ke bahagian abdomen dan belakang bawah anda untuk melegakan sakit perut ketika haid.

Menurut kajian pada 2012 yang berfokuskan 147 wanita berusia 18 ke 30 tahun, penggunaan penampal haba (
heat patch
) pada suhu 104°F bersamaan dengan 40°C adalah sama efektif dengan pengambilan iburofen.

Anda juga boleh gunakan alternatif yang lebih mudah seperti menuam tuala yang hangat atau
mandi air panas
. Senang, bukan?

#5. Orgasma

Menurut Dr. Barry Komusaruk, seorang profesor psikologi dari
 Rutgers University
mengatakan bahawa orgasma dapat membantu mengurangkan kekejangan semasa datang bulan kerana sensasi yang dirasakan pada klitoris akan memberi kesan kepada keseluruhan tubuh badan termasuklah saraf tunjang lantas mengeluarkan pemancar neuron seperti endofin dan oksitoksin yang dapat membantu mengubah persepsi kesakitan.

#6. Akupuntur

Akupuntur sangat terkenal dalam kalangan masyarakat Cina tradisional dan ia sangat bermanfaat untuk memberi kesan positif kepada kesihatan individu secara umumnya dengan hanya menggunakan jarum dan titik strategik pada tubuh badan manusia. Menurut kajian, ia juga dikatakan dapat melegakan kekejangan semasa datang bulan.

#7. Elektrod

Cara ini mungkin agak terkini berbanding cara yang lain dan belum ramai yang mengetahuinya. Teknik yang dikenali sebagai
Transcutaneous electrical nerve stimulation
 (TENS) ini berfungsi dengan melekatkan penampal yang mempunyai elektrod pada kulit dikatakan dapat merangsang sistem saraf manusia untuk mengeluarkan hormon endorfin dalam tubuh badan.

#8. Herba

Sebenarnya, terdapat banyak herba yang boleh anda gunakan untuk melegakan kekejangan semasa datang bulan seperti teh chamomile, jintan manis, kayu manis, halia dan pycnogenol. Pun begitu, penggunaan herba ini mungkin hanya sekadar plasebo dan pelbagai lagi kajian lanjutan perlu dijalankan.

#9. Jalani kehidupan yang sihat

Buat wanita yang sering mengalami kekejangan semasa haid, anda perlu perhatikan semula gaya hidup anda. Sebaiknya, tinggalkan rokok dan
minuman keras buat selama-lamanya.
 Sebaliknya, bersenam selalu agar kesihatan anda secara umum dapat dipertingkatkan. Selain itu, cuba elakkan diri daripada tekanan yang berlebihan.

#10. Pembedahan bila sakit perut ketika haid

Pilihan terakhir yang wujud adalah pembedahan. Jika kekejangan semasa haid anda disebabkan oleh kondisi seperti endometriosis, adenomyosis atau ketumbuhan, pembedahan merupakan satu-satunya cara yang boleh anda lakukan.

 Sebaiknya, dapatkan khidmat nasihat daripada doktor pakar terlebih dahulu sebelum melakukannya atau sebarang rawatan lanjutan.


Tanpa Sedar, Pujian Boleh Buat Orang 'Makan Dalam', Ini 4 Tip Cara Memuji Yang Betul

Pujian terutamanya jika melibatkan tubuh badan seseorang boleh jadi suatu perkara yang sangat sensitif.

Apa yang positif pada pendengaran kita
mungkin satu penghinaan bagi individu lain
.

Oleh sebab itulah perbuatan ini tidak boleh dilakukan sewenang-wenangnya.

Bersempena dengan sambutan Hari Hak Asasi Manusia, penulis ingin berkongsi tip berkenaan dengan teknik untuk memuji seseorang secara efektif tanpa menimbulkan salah faham.

Teknik komunikasi yang kompleks; memberi pujian kepada individu lain

Persepsi setiap individu terhadap tubuh badan mereka sendiri adalah lebih kompleks.

Ia bukan semudah
baik atau buruk, cantik atau hodoh dan kurus atau gemuk
.

Oleh sebab itulah pujian terhadap fizikal seseorang kadangkala tidak membantu terutamanya jika anda tidak mengenali mereka.

Lihat sahaja pada komen-komen yang ditulis di laman media sosial.

Mereka menggunakan perkataan tertentu sewenang-wenangnya tanpa memikirkan komplikasi yang boleh berlaku jika
 tuan punya gambar mempunyai tanggapan yang salah
 terhadap niat penulis komen.

Sebagai contoh, jika anda mengatakan bahawa rakan anda tampak kurus sekarang, secara tidak langsung anda seperti memberi implikasi bahawa mereka gemuk sebelum ini.

Mungkin ada yang berasa bangga namun segelintir mungkin tidak bersetuju dengan apa yang diluahkan anda pada ruangan komen.

Maka, kesan daripada itu, boleh menyusul komen seterusnya yang berkemungkinan menyakitkan hati mereka yang mengirim gambar.

Kita seharusnya faham terdapat
pelbagai faktor yang boleh mempengaruhi rupa luaran seseorang
.

Lebih teruk lagi sekiranya mereka menghidapi sebarang penyakit kronik.

Oleh itu mungkin kita perlu mempertimbangkan untuk memberi pujian yang lebih menggambarkan kecantikan dalaman mereka dan bukannya perkara yang berkaitan dengan rupa, berat atau bentuk badan.

#1 Berhenti memuji rupa paras atau bentuk badan seseorang

Dalam istilah perubatan, ‘sihat’ membawa maksud bebas daripada sebarang penyakit.

Namun, di dalam dunia internet, perkataan ‘sihat’ mempunyai konotasi yang lebih cetek.

Pada kebanyakan masa, ia merujuk kepada
 mereka yang kelihatan
fit
 atau kurus
.

Kita secara tidak langsung (walaupun tidak berniat begitu) memberikan implikasi bahawa mereka yang gempal tidak sihat.

Oleh sebab itulah kita perlu cuba untuk berhenti memberi pujian berkaitan dengan aspek fizikal seseorang.

Jadi apakah ayat pujian yang boleh diterima?

Mungkin
anda boleh memuji senyuman mereka
, stail yang diperagakan atau perkara lain yang tidak berkaitan dengan tubuh badan.

Jika anda tidak pasti, lebih elok kalau anda tidak meninggalkan sebarang komen.

#2 Elakkan daripada menggunakan tubuh badan individu untuk membuat sebarang pujian

Tubuh badan bukanlah satu bentuk senjata atau medan pertarungan.

Setiap individu mempunyai bentuk badan yang berbeza maka tidak perlulah mengaitkan tubuh mereka untuk membuat sesuatu komen.

Secara amnya, tiada satu perkataan pun yang selamat digunakan untuk
memberi pujian kepada bentuk tubuh seseorang
 tanpa mengetahui hubungan perkataan tersebut dengan tuan punya badan.

Jika seseorang itu memakai baju yang unik atau yang lebih menjolok mata, hadkan komen anda kepada baju tersebut tanpa melibatkan tubuh si pemakai.

Kalau anda ingin memuji, berikan kata-kata positif terhadap pilihan mereka. “Warna baju lawa”, “Pandai pilih baju” atau “Saya sukalah baju yang awak pakai”.

#3 Usah beri tumpuan kepada hasil atau rupa pemakaian, sebaliknya fokus kepada usaha mereka

Apabila seseorang itu mengirimkan gambar yang menunjukkan perubahan fizikal yang dialami (gambar sebelum dan selepas),
usah beri tumpuan kepada rupa fizikal mereka
 sekarang.

Sebaliknya, puji usaha mereka sehingga tercapai apa yang mereka impikan.

Jika anda memuji rupa fizikal mereka, ia boleh memberi impak negatif kepada pengguna media sosial yang lain.

Kajian yang telah diterbitkan di laman jurnal SAGE pada tahun 2017 menunjukkan wanita berusia antara 18 hingga 25 tahun yang
 menggunakan Instagram untuk melihat kiriman gambar
 sebelum selepas lebih berisiko untuk mempunyai tanggapan negatif terhadap rupa fizikal mereka sendiri.

Raikan usaha mereka dan bukannya hasil kepada usaha mereka.

#4 Jangan biarkan ‘pujian’ anda mematahkan semangat seseorang

Anda tidak mempunyai sebarang
kawalan terhadap bentuk tubuh badan seseorang
.

Apabila anda ingin memberi pujian kepada seseorang, elakkan daripada menulis komen berkenaan dengan rupa fizikal mereka sekarang.

Media sosial merupakan satu lokasi maya umum. Jika terdapat komen, yang pada tanggapan pengirim tidak memihak kepada dirinya, ia boleh mencetuskan satu atmosfera yang tidak selesa.

Sudah tentulah anda mempunyai hak untuk memberi pujian kepada insan yang tersayang.

Namun, beberapa faktor perlu dipertimbangkan terlebih dahulu seperti lokasi (private atau awam) supaya salah faham dapat dielakkan.

Konklusi

Anda perlu mempunyai teknik dan pemahaman berkenaan dengan karakter seseorang sebelum memberi pujian.

Perkara yang anda anggap sebagai positif, boleh jadi tidak kepada mereka yang mendengarinya.

Oleh itu, pastikan anda berhati-hati dalam menuturkan pujian. Terlajak perahu boleh diundur, terlajak kata, buruk padahnya.


Lakukan Senaman Mata untuk Jaga Kesihatan Mata

Bukan badan sahaja yang perlu bersenam, tapi mata juga memerlukan senaman supaya lebih sihat dan kuat. Apatah lagi di zaman teknologi ini, di mana hampir setiap golongan menggunakan skrin tidak kiralah untuk tujuan kerja, pembelajaran, bersosial, bermain ataupun melayari internet. Penggunaan skrin ini tentunya sedikit sebanyak memberi kesan kepada fungsi penglihatan dan kesihatan mata seperti kabur penglihatan, mata kering dan tidak selesa serta rabun. Justeru, senaman mata itu perlu bagi memastikan fungsi mata dipelihara dan kekal pada tahap optimum.

Bagi memelihara kesihatan mata, Ahli Optometri dan Pengurus Latihan Focus Point Vision Care Group Sdn Bhd,  Vivien Lee berkongsi tentang beberapa kaedah untuk senaman mata bagi membantu melegakan sesetengah simptom yang berkaitan mata.

Pertama, mengubah tumpuan mata pada jarak dekat dan jauh. Caranya adalah dengan membengkokkan tangan kanan atau kiri dan menumpukan mata kepada ibu jari. Dekatkan jarak ibu jari ke mata dan pandang ibu jari selama 10-15 saat. Kemudian, luruskan tangan dan biarkan ibu jari menjauh sekitar 1 meter, fokus pada ibu jari selama 10-15 saat. Selepas itu, lihat lagi objek yang lebih jauh sekitar 2 meter dan pandang selama 10-15 saat. Cara ini dapat membantu menguatkan ketahanan otot mata.

Kedua, kaedah menekup mata iaitu dengan menggosok kedua-dua telapak tangan anda bagi menghasilkan kehangatan. Kemudian, tutupkan mata anda dan buat kedua-dua telapak tangan anda membentuk tekupan, serta tekup pada kedua-dua belah mata supaya mata boleh rasa kehangatan semasa anda menggosok tadi. Biarkan dalam keadaan begini selama 5 minit dan relaks. Kemudian, dalam keadaan mata tertutup, lakukan urutan lembut pada kelopak mata, tepi kening, bawah mata dan pipi. Urutan di sekeliling mata dapat membantu mengurangkan tekanan di sekeliling mata di samping merehatkan mata.

Ketiga, latih tubi mata menggunakan pensel. Bengkokkan tangan anda dan pegang pensel pada jarak sejajar dengan siku anda, dengan keadaan pensel di tengah-tengah mata. Gerakkan pensel perlahan-lahan mendekati batang hidung anda sehingga pandangan anda berbayang. Berhenti sekejap dan jauhkan kembali pensel pada jarak awal tadi. Ulang senaman ini 20 kali. Tujuannya adalah untuk meningkatkan fleksibiliti mata.

Keempat, memusingkan anak mata. Gerakkan anak mata ke kiri atau ke kanan atau ke atas dan ke bawah, ataupun gerakan membulat pada anak mata. Kelima, senaman mengerdipkan mata pada setiap 20 minit, dengan cara mengecil dan membesarkan mata. Cara ini dapat membantu anda mengekalkan kesegaran mata.

Vivien yang ditemui semasa pelancaran Hari Penglihatan Sedunia 2018 anjuran Focus Point, baru-baru ini, turut menyarankan supaya masyarakat tidak menunggu sehingga mata menjadi terlalu letih untuk memulakan senaman. Senaman mata yang betul dapat membantu setiap orang memelihara kesihatan mata mereka.


4 Tip Waktu Bila Anda Patut Ambil Vitamin Semasa Bulan Puasa, Jangan Risau Lagi!

Walaupun anda sedang berpuasa Ramadan, selain menjaga amalan pemakanan pengambilan vitamin juga boleh membantu kecergasan dan kecerdasan tetapi ia mungkin sedikit sukar apabila perut dalam keadaan kosong. Lihat tip mudah ini.

Tip pengambilan vitamin

Ambil bersama makanan

Kesan sampingan yang paling biasa yang berlaku apabila mengambil vitamin adalah loya, cirit-birit ringan dan ketidakselesaan perut.

Terutama ketika sedang berpuasa kerana perut kosong. Untuk membantu mengurangkan ketidakselesaan dan mengehadkan kesan sampingan, kebanyakan pembuat vitamin mengesyorkan anda mengambil makanan tambahan bersama makanan.

Arizona State University juga melaporkan bahawa anda boleh mendapatkan hasil yang lebih baik apabila anda mengambilnya dengan makanan.

Ambil pada masa berbeza

Adalah sebaiknya ada mendapat nasihat daripada doktor atau mana-mana pengamal perubatan sebelum mengambil sebarang vitamin atau suplemen pada bulan puasa.

Ini kerana berlakunya perubahan waktu makan bagi mengelakkan ketidakselesaan perut selepas memakannya.

Sebagai contoh, mengambil vitamin sebelum tidur, mungkin memudahkan anda bertolak ansur dengan suplemen jika berlakui ketidakselesaan.

Walau bagaimanapun, ia juga boleh menjejaskan tidur anda jika ketidakselesaan itu sangat teruk.

Berhati-hati semasa makan

Semasa Ramadan anda berpuasa lebih kurang 12 jam, maka anda cenderung untuk makan tanpa kawalan.

Mengambil vitamin anda selepas waktu puasa mungkin lebih baik untuk anda. Jika anda mengambil jus semasa berbuka, anda mungkin lebih mudah bertolak ansur jika anda mengambilnya dengan salah satu jus anda.

Atau, jika ketidakselesaan teruk, anda mungkin melangkau pengambilan multivitamin semasa berpuasa.

Kebimbangan dengan puasa

Menurut artikel 2008 yang diterbitkan dalam
Today’s Dietitian
, puasa dalam jangka panjang boleh menyebabkan keabnormalan elektrolit dan kegagalan jantung.

Puasa juga boleh menyebabkan cirit-birit.

Untuk mengelakkan sebarang ketidakselesaan apabila tidak berpuasa, makan semula makanan pepejal secara perlahan-lahan.

Di samping mengambil vitamin atau suplemen untuk memastikan badan menerima nutrien secukupnya sepanjang Ramadan, anda juga perlu memastikan pengambilan 8 gelas air daripada waktu berbuka hingga sahur bagi membantu badan mendapat bendalir yang cukup supaya tidak membebankan fungsi buah pinggang.


Carpal Tunnel (Pembedahan)

Definisi

Apa itu Pembedahan Carpal Tunnel?

Sindrom Carpal tunnel adalah keadaan apabila saraf yang melalui bahagian depan pergelangan tangan (median saraf) dimampatkan. Kerana saraf median berjalan melalui terowong sempit sehingga mudah dimampatkan ketika komponen sekitarnya menjadi lebih tebal.

Tujuan pembedahan carpal tunnel adalah untuk melegakan mampatan pada saraf dengan memotong ligamen yang menekan pada mereka. Anda akan mengurangkan kesakitan dan kebas tangan, dan juga membantu anda mengelakkan risiko serangan atrofi otot dan kerosakan saraf kekal.

Mengapa pembedahan Carpal tunnel dijalankan?

Pembedahan diarahkan apabila:

Gejala tidak bertambah baik selepas beberapa minggu hingga beberapa bulan mengambil ubat. Walaubagaimanapun, anda harus ingat bahawa anda hanya mengambil ubat-ubatan jika anda mempunyai simptom yang berpanjangan tetapi tiada tanda-tanda kerosakan saraf. Jika ada kerosakan saraf, pembedahan diperlukan segera.

Gejala-gejala yang teruk menghadkan aktiviti normal harian, seperti:

Kehilangan sensasi atau keupayaan untuk menyelaraskan antara jari-jari atau tangan.

Mengurangkan kekuatan otot ibu jari.

Anda tidak boleh tidur kerana sakit tangan.

Apabila anda mempunyai tanda kerosakan saraf median (ditunjukkan oleh keputusan ujian neurologi atau pemeriksaan menunjukkan disfungsi tangan, ibu jari atau jari lain) atau berisiko merosakkan saraf.

Faktor-faktor Risiko

Apakah yang meningkatkan risiko saya kepada Pembedahan Carpal Tunnel?

Kajian neurologi (ujian yang digunakan untuk memeriksa halaju konduksi saraf dan graf elektromekanik) akan sering dilakukan sebelum pembedahan. Pembedahan lebih cenderung untuk berjaya jika keputusan ujian neurologi menunjukkan bahawa anda mengalami sindrom carpal tunnel.

Anda harus ingat bahawa walaupun pembedahan digunakan untuk merawat penyakit ini, ia menyebabkan kecederaan lain pada pergelangan tangan. Oleh itu, doktor anda akan menimbangkan faedah dan risiko bila menjalani pembedahan untuk membuat keputusan.

Di samping itu, kini terdapat dua kaedah pembedahan carpal tunnel termasuk pembedahan laparoskopi atau pembedahan terbuka. Keputusan pembedahan harus bergantung pada kelayakan dan pengalaman doktor. Pembedahan laparoskopi untuk carpal tunnel menggunakan peralatan yang sangat moden hanya boleh dilakukan oleh doktor yang telah melakukan pembedahan ini berkali-kali.

Selepas pembedahan, adalah penting untuk mengelakkan sebarang aktiviti yang boleh menyebabkan sindrom carpal tunnel berulang. Jika tidak, anda boleh mengubah cara aktiviti ini.

Komplikasi pembedahan untuk membebaskan carpal tunnel termasuk:

Jangkitan – anda mungkin perlu mengambil antibiotik untuk merawat masalah ini.

Kerosakan kepada saraf, saluran darah atau tendon di pergelangan tangan. Keadaan ini mungkin memerlukan pembedahan lanjut untuk membaiki kerosakan.

Apabila membuat gerak isyarat tekan atau cengkaman, anda boleh merasakan tangannya lemah, atau sendi yang mengeras – mengerikan secara umum sementara dan akan bertambah baik selepas pergelangan tangan sembuh.

Kesakitan di lokasi parut dan kebas yang berkekalan- kadang – kadang boleh mengambil masa beberapa bulan untuk membiarkan ketidakselesaan hilang sepenuhnya.

Berulang – gejala carpal tunnel syndrome boleh kembali.

Sekiranya anda menjalani pembedahan laparoskopi, pakar bedah mungkin perlu menukar pembedahan terbuka jika terdapat komplikasi.

Adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana saya bersedia untuk pembedahan Carpal tunnel?

Pembedahan untuk penyelesaian mampatan carpal tunnel dijalankan dalam aturan biasa dan anda boleh pulang ke rumah pada hari itu. Ia sering dilakukan di bawah anestesia. Anestesia akan membuat anda kehilangan sepenuhnya rasa sakit di dalam pergelangan tangan dan tapak tangan; dan anda akan terjaga semasa prosedur.

Anda perlu menyediakan soalan untuk bertanya mengenai risiko, faedah dan alternatif untuk prosedur tersebut. Ini akan membantu anda mempunyai semua maklumat yang diperlukan untuk menentukan samada anda mahu menjalankan prosedur ini atau tidak. Jika anda bersetuju, anda mesti menandatangani perjanjian bertulis.

Apa yang berlaku semasa pembedahan Carpal tunnel?

Pembedahan sering dilakukan di bawah anestesia dan mengambil masa kira-kira 20 minit.

Pakar bedah akan membuat insisi kecil di tangan anda. Doktor akan memotong lapisan ligamen yang terletak di pusat saraf (dipanggil mukus lipatan tendon). Ligamen ini terletak di siling carpal tunnel. Punca saraf dicubit antara lisu biasanya dengan penebalan. Apabila memotongnya, tekanan pada saraf akan dibebaskan.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku selepas pembedahan Carpal tunnel?

Anda sudah boleh pulang ke rumah pada hari tersebut. Halakan tangan anda tinggi dan letakkan ais selama dua hari. Adalah penting untuk melembutkan jari, siku dan bahu untuk mengelakkan kekakuan.

Pergelangan tangan anda biasanya akan sembuh sepenuhnya selepas 8 minggu dan mungkin mengambil masa berbulan untuk pergelangan tangan anda boleh bebas bergerak seperti biasa.

Mungkin anda akan merasa sakit di pergelangan tangan selepas pembedahan, di mana anda boleh menggunakan ubat penahan sakit seperti paracetamol atau ubat preskripsi yang mengandungi ibuprofen. Tetapi yang terbaik adalah anda harus bertanya kepada doktor tentang apa ubat kesakitan yang sesuai untuk anda.

Anda perlu menghubungi ahli fisioterapi, mereka akan mengajar anda beberapa latihan lembut untuk membantu pergelangan tangan anda pulih dengan lebih cepat dan lebih baik.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Berkenaan Tekanan Darah Yang Normal, Kenali Apa Itu Bacaan Sistolik & Diastolik!

Tekanan darah normal membolehkan darah bergerak ke seluruh badan dan membekalkan oksigen serta nutrien dengan baik. Apabila ia terganggu, macam-macam keadaan kesihatan boleh berlaku.

Untuk mendapatkan lebih banyak informasi tentang Penyakit Jantung, anda boleh klik
di sini
.

Apakah maksud tekanan darah normal?

Kita mungkin sering mendengar tentang tekanan darah atau ada ahli keluarga yang
mengalami tekanan darah tinggi
.

Namun, tahukah anda apakah maksud tekanan yang normal?

Jantung berfungsi mengepam darah ke seluruh badan. Setiap kali jantung mengepam, darah akan mengalir daripada jantung ke seluruh badan melalui saluran darah.

Kekuatan darah yang menekan dinding saluran darah itu adalah bacaan tekanan darah anda.
Jika anda mengalami hipertensi
, ia memberikan beban yang lebih besar ke atas saluran darah serta jantung.

Berapakah angka tekanan darah normal?

Anda hanya boleh mengetahui mengenainya melalui alat pengukur
sphygmomanometer
, sama ada elektronik atau yang menggunakan merkuri.

Perubahan pada tekanan ini kebiasaannya tidak memberikan simptom yang jelas sehingga komplikasi seperti
strok atau serangan jantung
 berlaku.

Oleh itu, pemeriksaan berkala adalah sangat penting untuk mengesan sebarang perubahan padanya dengan lebih awal.

Apa perlu tahu tentang nombor di atas dan di bawah?

Seperti jadual di atas, tekanan darah normal ialah kurang daripada 120/80.

Bacaan keadaan kesihatan ini mengandungi
dua nombor yang disukat dalam unit mmHg
 (milimeter merkuri).

Nombor pertama (atau di atas) mewakili sistolik. Ia adalah bacaan tertinggi semasa jantung sedang mengecut dan menolak darah keluar.

Nombor kedua (atau di bawah) pula adalah diastolik. Ia adalah bacaan paling rendah semasa jantung sedang mengembang dan diisi dengan darah.

Perbezaan antara dua bacaan ini juga adalah penting kerana ia mungkin memberikan petanda kepada sesetengah keadaan kesihatan.

Perbezaan antara sistolik dan diastolik disebut sebagai tekanan tekanan nadi (
pulse pressure
)
dengan bacaan normal antara
 30 mmHg hingga 60 mmHg.

Apakah kesan jika ia tidak normal?

Tekanan yang tinggi menyebabkan saluran darah menegang dan
jantung perlu bekerja lebih kuat
 untuk mengatasi tekanan tersebut. Ia boleh menyebabkan banyak keadaan kesihatan di seluruh badan.

Antara kesannya adalah sepeti di bawah:

Arteri menjadi sempit atau kembang (aneurisma)

Penyakit arteri koronari sehingga menyebabkan serangan jantung

Jantung menjadi kembang dan boleh membawa kepada kegagalan jantung

Strok

Demensia

Kegagalan buah pinggang

Kerosakan pada retina (retinopathy) yang boleh menyebabkan buta

Gangguan seksual seperti disfungsi erektil

Cara kawal tekanan darah tinggi @ tekanan darah rendah

Walaupun anda masih muda dan tidak mengalami masalah ini, anda perlu sentiasa berjaga-jaga dan mengawalnya.

 Lebih-lebih lagi jika ahli keluarga
anda ada yang mengalami hipertensi
, anda berisiko untuk mengalaminya juga.

Tekanan darah normal pada hari ini tidak menjanjikan ia akan berkekalan selama-lamanya.
Beberapa gaya hidup sihat yang anda boleh amalkan untuk mengawalnya:

Bersenam dengan lebih kerap

Kurangkan pengambilan makanan bergaram

Banyakkan sayur-sayuran dan buah-buahan

Kekalkan berat badan pada tahap yang sihat

Dapatkan tidur dan rehat yang cukup

Elakkan perkara yang membuatkan anda stres dan tertekan

Tidak merokok

Dalam masa yang sama, ia juga tidak bagus jika terlalu rendah ya? Dapatkan maklumat dan nasihat daripada doktor.

Jalani pemeriksaan secara berkala

Tanpa pemeriksaan, anda tidak
akan dapat tahu bacaan tekanan anda
. Untuk orang yang normal, sekali dalam lima tahun adalah memadai untuk menjalani pemeriksaan.

Jika umur sudah meningkat, kekerapan yang lebih banyak dan kerap adalah diperlukan!


Penghidap Sakit Lupus TAK Boleh Makan Bawang Putih? Apa Lagi Pantang Lain?

Lupus atau
systemic lupus erythematosus (SLE)

ialah satu penyakit autoimun yang semakin dikenali di Malaysia. Seperti penyakit lain, terdapat pantang larang juga dari segi diet untuk lupus.

Artikel ini akan menyenaraikan jenis makanan yang elok dan juga tidak elok bagi pesakit lupus.

Apa itu penyakit autoimun lupus?

Lupus ialah penyakit autoimun, di mana badan anda akan menghasilkan antibodi yang mampu menyerang sel-sel badan anda sendiri.
Ia boleh menyebabkan keradangan organ
.

Organ yang selalu terlibat ialah otak, buah pinggang, jantung, paru-paru, sendi, dan juga kulit.

Lazimnya, lupus didiagnosis dalam kalangan wanita lingkungan umur reproduktif.

Sehingga kini, tidak terdapat kajian yang mengkhaskan diet untuk lupus.

Namun seperti penyakit yang lain, pesakit lupus
perlulah mengamalkan pemakanan seimbang, melebihkan buah-buahan dan sayur-sayuran.

Walaupun begitu, terdapat makanan yang baik untuk mengawal simptom lupus anda, juga beberapa makanan yang harus dielakkan sama sekali.

Diet untuk lupus yang terbaik!

Diet untuk lupus #1: makanan tinggi kalsium

Salah satu rawatan jangka masa panjang untuk lupus ialah pengambilan steroid.

Pengambilan steroid berpanjangan boleh menyebabkan tulang anda lemah dan berisiko untuk mendapat osteoporosis terutama sekali wanita yang sudah menopaus.

Oleh itu,
diet yang tinggi dengan kalsium
 secara tidak langsung mampu menguatkan tulang anda.

Contoh makanan yang tinggi dengan kalsium ialah:

Keju

Yogurt

Tauhu

Susu rendah lemak

Kekacang

Sayuran hijau seperti bayam dan brokoli

Diet untuk lupus #2: makanan tinggi vitamin D

Vitamin D penting untuk tubuh anda merangsang penyerapan kalsium dari usus
 dan membantu pembentukan tulang.

Untuk mengelakkan daripada berlakunya tulang lemah yang boleh menjurus kepada patah tulang, ambillah makanan yang tinggi dengan vitamin D seperti:

Ikan salmon

Ikan sardin

Minyak ikan kod

Telur kuning

Cendawan

Susu soya

Diet untuk lupus #3: makanan tinggi omega-3

Daging merah mempunyai kadar lemak yang tinggi dan boleh menyebabkan sakit jantung.

Tukarlah hidangan daging anda kepada ikan yang tinggi dengan omega-3
seperti :

Ikan salmon

Ikan tuna

Ikan tenggiri

Ikan sardin

Omega-3 merupakan kumpulan asid lemak tak tepu yang boleh mengelakkan daripada penyakit jantung dan strok.

Pantang larang pemakanan lupus

#1 Bawang putih

Saintis mendedahkan
bawang putih mempunyai komposisi kimia seperti allicin, ajoene dan thiosulfinates.

Gabungan ini mampu mengakibatkan sistem imun tubuh semakin sensitif dan mengaktifkan simptom lupus yang tidak diinginkan.

Cubalah elakkan daripada memasak dengan bawang putih dan peka dengan jenis makanan yang dihidang di luar.

#2 Alfalfa

Alfalfa mengandungi asid amino
L-canavanine
 yang tinggi. Komponen ini mampu menyebabkan keradangan dalam kalangan pesakit lupus kerana ia mengaktifkan sistem imun badan.

Oleh itu, pesakit lupus dan pesakit autoimun yang lain seharusnya mengelakkan diri daripada makan alfalfa.

#3 Kurangkan makanan berlemak tinggi

Pesakit lupus harus
mengehadkan pengambilan makanan yang tinggi dengan lemak tepu dan lemak trans.

Hal ini kerana salah satu kesan sampingan pengambilan steroid adalah meningkatkan selera makan anda, dan menyebabkan anda menambah berat badan.

Maka, ia penting untuk anda peka terhadap pemakanan anda.

#4 Elak pengambilan sayuran
nightshade

Kajian menunjukkan kumpulan sayuran nightshade mengandungi komposisi alkaloid yang tinggi
. Sesetengah individu akan lebih sensitif terhadap alkaloid dan boleh menyebabkan keradangan.

Oleh sebab pesakit lupus mudah untuk mendapat keradangan, adalah lebih elok untuk mereka mengelakkan kumpulan sayuran ini.

Contoh sayuran
nightshade
 ialah:

Tomato

Ubi kentang

Terung

Kapsikum

Rempah seperti paprika dan lada
cayenne

#5 Alkohol

Pengambilan alkohol dalam jumlah sederhana tidak akan memudaratkan anda.

Namun, ingatlah bahawa alkohol boleh berinteraksi dengan beberapa jenis ubat, dan mengakibatkan keadaan yang lebih serius.

Ubat tahan sakit dalam kategori
Non-Steroidal Anti Inflammatory Drug (NSAID)
seperti aspirin, ibuprofen dan celecoxib jika digabungkan dengan alkohol mampu meningkatkan risiko pendarahan dalam perut atau ulser peptik.

Konklusi

Setiap pesakit lupus mempunyai keadaan yang berbeza-beza. Pemakanan lupus yang disenaraikan di atas mungkin berkesan untuk anda tetapi tidak kepada pesakit lain.

Oleh itu, simpanlah journal pemakanan supaya anda lebih peka terhadap jenis makanan yang boleh diambil dan harus dielakkan.

Berbincanglah dengan pegawai perubatan dan dietetik anda untuk
mendapatkan struktur pemakanan yang lebih baik untuk anda.


Bersenam Ketika Hamil? Boleh Buat, Tapi Kena Peka Dengan 7 Perkara Ini!

Pesanan orang dulu, wanita berbadan dua tidak boleh melakukan aktiviti fizikal. Tetapi mengapa? Adakah bahaya untuk ibu mengandung bersenam?

Beri manfaat

Antara nasihat daripada orang dulu-dulu adalah untuk tidak melakukan aktiviti berat dan tidak terlalu aktif.

Tetapi bagaimana pula dengan aktiviti fizikal, seperti bersenam, baguskah untuk diamalkan?

Bersenam sememangnya adalah perbuatan yang baik untuk ibu mengandung
.

Ia merupakan satu alternatif bagi menjaga kandungan khususnya pada tempoh awal mengandung.

Senaman ini dikatakan sebagai perbuatan yang dapat membantu ibu hamil supaya lebih tenang dalam menghadapi kontraksi awal dan
memudahkan proses bersalin
.

 Setiap pergerakan yang dilakukan dapat membantu menjadikan badan dan otot ibu lebih kuat.

Lebih menarik lagi, ibu mengandung yang mengamalkan senaman juga dikatakan dapat mengekalkan tahap kesihatan sepanjang tempoh kehamilan terutamanya dalam
mengatasi simptom seperti sembelit
, sakit tulang belakang dan keletihan – gejala biasa yang kerap dialami ibu mengandung.

Jenis senaman

Walaupun perut anda sedang sarat, namun sebenarnya amatlah disarankan untuk ibu mengandung bersenam, sekurang-kurangnya 30 minit sehari.

Tetapi harus diingatkan anda harus bersenam secara sederhana dan tidak keterlaluan.

Elakkan daripada terlalu membebankan diri sehingga membahayakan diri dan bayi dalam kandungan.

Berikut adalah garis panduan untuk melakukan aktiviti senaman bagi ibu yang sedang mengandung:

Trimester pertama (1-3 bulan)

Ini ialah panduan untuk kandungan yang berusia sebulan hingga tiga bulan.

Antara senaman yang boleh anda lakukan adalah seperti berjalan selama 20 minit setiap hari, untuk 3-4 kali seminggu.

Selain itu
anda juga boleh memilih untuk berjoging,
 berenang mahupun melakukan senaman aerobik dengan gerakan berimpak rendah, berbasikal dan menari.

Trimester kedua (4-6 bulan)

Bagi anda dengan kandungan yang berusia empat hingga enam bulan,
anda boleh cuba untuk melakukan yoga
. T

Senaman dalam tempoh ini adalah untuk memberikan tumpuan kepada pernafasan, teknik menenangkan diri, posisi dan rangsangan badan.

Aktiviti seperti berjalan, berjoging, berenang dan berbasikal boleh dilakukan. Tetapi anda perlu mengikut keupayaan anda.

Jangan terlalu memaksa diri sehingga berisiko mendatangkan mudarat kepada diri dan bayi dalam kandungan.

Trimester ketiga (7-9 bulan)

Ketika ini, senaman yang anda lakukan adalah lebih kepada
mempersiapkan diri anda untuk bersalin
. Lakukan riadah seperti berjalan secara santai.

Hindari sebarang aktiviti fizikal yang melibatkan pergerakan agresif seperti bersenam di gim, melompat atau gerakan mengejut.

Elakkan juga senaman yang memberi tekanan kepada perut.

Aktiviti harus dielakkan oleh ibu mengandung bersenam

Ibu mengandung bersenam adalah perkara yang baik tetapi terdapat beberapa jenis senaman yang harus dielakkan.

Sit up & crunch

Sebelum mengandung, pastinya ia merupakan satu senaman yang dapat membantu mengekalkan perut untuk kekal ramping dan langsing. Tetapi saat hamil, ini merupakan salah satu senaman yang harus anda elakkan.

 Latihan Selang
High-Intensity
 (HIIT)

Aktiviti senaman ini dikatakan boleh memberikan tekanan kepada jantung. Ini kerana ketika hamil, jantung anda sudah bekerja keras untuk mengepam 30 peratus lebih banyak darah. Jadi senaman ini tidak sesuai untuk anda yang sedang hamil.

Over-head Shoulder Press

Dikatakan senaman ini akan memberikan tekanan pada bahagian bawah belakang badan anda. Keadaan ini cenderung untuk menyebabkan anda sakit belakang, terutama jika anda melakukannya dengan menggunakan
dumbbell
yang berat.

 Angkat berat

Seperti yang anda sedia maklum, ibu mengandung amatlah dinasihatkan untuk tidak mengangkat sebarang benda berat. Jadi senaman ini sudah tentu tidak digalakkan untuk diamalkan sebagai salah satu senaman buat ibu mengandung.

Terdapat juga beberapa posisi yang harus dielakkan seperti
backbends,
memusingkan badan, meniarap, atau
bikram
dan juga
hot yoga.

Berpada-pada wahai ibu mengandung bersenam!

Ibu mengandung bersenam adalah digalakkan tetapi harus dilakukan secara berpada-pada dan tidak terlalu memaksa diri. Sebaiknya, sebelum melakukan sebarang aktiviti bersenam, anda boleh mendapatkan nasihat dan pandangan daripada pakar perubatan.


Bukan Rawat Obesiti Sahaja, Pembedahan Ini Juga Beri Manfaat Buat Diabetes!

Tahukah anda, penurunan berat badan boleh beri kesan yang sangat baik kepada penghidap diabetes jenis 2? Caranya adalah melalui pembedahan gastrik yang merupakan salah satu daripada kaedah pembedahan bariatrik!

Apa itu pembedahan bariatrik diabetes?

Pembedahan bariatrik adalah satu
 kaedah pembedahan yang bertujuan menurunkan berat badan
 seseorang. Menariknya, paras gula darah sesetengah individu akan kembali menjadi normal setelah menjalani pembedahan bariatrik.

Kajian juga menyatakan bahawa penyakit diabetes yang dialami oleh seseorang individu tersebut menjadi bertambah baik selepas pembedahan menurunkan berat badan.

Kajian jangka panjang ini telah dijalankan terhadap 400 individu yang mempunyai diabetes. 6 tahun selepas mereka menjalani pembedahan bariatrik, 62% daripada mereka tidak menunjukkan tanda-tanda diabetes.

 Selain itu, mereka juga mempunyai tekanan darah yang lebih baik selain
 paras kolesterol dan trigliserida yang juga lebih baik
.

Jenis-jenis pembedahan bariatrik diabetes

Terdapat beberapa jenis pembedahan bariatrik yang ada dalam dunia perubatan.
 Sesetengah daripadanya bertujuan mengecilkan saiz perut anda dan menyebabkan anda berasa cepat kenyang setelah makan.

Ada jenis pembedahan lain yang bertujuan mengubah cara tubuh badan anda menyerap kalori, nutrien dan vitamin.

Ada juga yang bertindak dalam kedua-dua cara. Berikut adalah 6 jenis pembedahan bariatrik yang perlu anda tahu:

#1. Pembedahan gastrik

Pakar bedah akan membuat satu kantung perut kecil dengan memisahkan bahagian atas perut daripada bahagian yang lain.

Semasa anda makan, makanan akan menuju ke kantung kecil ini dan melepasi bahagian atas usus kecil.

Hasilnya, anda akan berasa cepat kenyang selain menyerap lebih sedikit kalori dan nutrien selepas menjalani pembedahan gastrik ini.

Kelebihan:
 Sekitar 80% individu tidak menunjukkan tanda-tanda diabetes selepas melakukan pembedahan gastrik ini.
Malah, mereka akan kehilangan antara 60% hingga 80% berat badan mereka.

Kekurangan:
 Tubuh anda tidak dapat menyerap banyak vitamin dan mineral seperti sebelumnya, yang boleh menyebabkan masalah kesihatan. Ini termasuklah keadaan yang disebut sebagai sindrom pembuangan.

#2. Pembedahan lengan gastrik

Pakar bedah akan membuang sebahagian besar daripada perut anda.

Dengan ruang yang lebih sedikit untuk makanan, anda juga akan berasa kenyang dengan lebih cepat. Kaedah pembedahan ini juga menurunkan paras ghrelin,
iaitu sejenis hormon yang membuat anda berasa lapar.

Kelebihan:
 Sekitar 60% individu tidak menunjukkan tanda-tanda diabetes selepas melakukan pembedahan ini. Malah, mereka akan kehilangan 50% berat badan mereka.

Kekurangan:
 Anda tidak boleh mengubah kembali prosedur pembedahan ini. Tubuh anda juga tidak dapat menyerap vitamin dan mineral seperti sebelumnya, yang boleh menyebabkan masalah kesihatan lain.

#3. Jalur gastrik boleh laras (
adjustable gastric band
)

Pakar bedah akan meletakkan tali kembung di bahagian atas perut. Ia akan membentuk satu kantung kecil di mana makanan akan pergi ke kantung tersebut apabila anda makan.

Kantung kecil tersebut akan terisi makanan dengan cepat,
jadi anda berasa kenyang dengan lebih cepat.

Kelebihan:
 Doktor tidak perlu memotong perut atau menggerakkan usus, seperti dalam pembedahan lain. Kaedah ini mempunyai komplikasi yang lebih sedikit berbanding prosedur lain.

Anda juga boleh menyesuaikan jalur tersebut atau dikeluarkan daripada perut anda. Sekitar 45% hingga 60% individu yang menjalani pembedahan ini akhirnya bebas daripada penyakit diabetes.

Kekurangan:
 Kadang-kadang akan timbul sedikit masalah dengan jalur yang dipasang. Ia mungkin tergelincir atau menjadi usang. Oleh itu, anda memerlukan pembedahan lain untuk memperbaikinya.

Anda juga akan turun sedikit sahaja berat badan melalui pembedahan ini berbanding jika menggunakan kaedah lain (iaitu sekitar 40% hingga 50% sahaja).

#4. Suis duodenal

Pembedahan ini bukanlah sejenis pembedahan yang biasa dilakukan, mungkin disebabkan prosedurnya adalah antara yang paling sukar untuk dilakukan.

Doktor pakar akan membuang sebahagian besar perut dan juga mengubah cara makanan bergerak ke usus anda.

Kelebihan:
Ini adalah pembedahan yang paling berkesan bagi penghidap diabetes. Selain itu, ia juga akan menyebabkan kehilangan sekitar 60% hingga 70% daripada berat badan anda.

Kekurangan:
 Anda lebih cenderung untuk mengalami komplikasi disebabkan pembedahan ini. Anda juga memerlukan lebih banyak masa untuk kembali pulih.

Selain itu, anda akan menghadapi lebih banyak
 masalah untuk mencerna makanan dan menyerap kalori
 berbanding pembedahan lain.

#5. Alat implan elektrik

Pakar bedah akan memasang sejenis alat elektrik tepat di bawah kulit perut anda.

Peranti ini membantu mengawal isyarat di saraf vagus yang menghubungkan perut dan otak,
yang bertujuan mengurangkan rasa lapar anda
.

Kelebihan:
 Pemasangan alat ini dianggap sebagai satu pembedahan yang kecil. Ia juga mudah untuk dikeluarkan setelah sasaran penurunan berat badan tersebut dapat dicapai. Peranti ini juga dapat dikendalikan daripada jauh.

Kekurangan:
 Anda mungkin akan mengalami kesakitan, pedih ulu hati, masalah untuk menelan, sendawa, mual, dan sakit dada.

#6. Belon gastrik

Belon gastrik atau intragastrik adalah alat bersifat sementara yang diletakkan di dalam perut melalui mulut untuk tempoh sehingga 6 bulan.

Alat ini akan membantu menurunkan berat badan dengan memenuhi ruang di bahagian perut anda. Kesannya, anda tidak boleh makan dengan banyak lagi.

Kelebihan:
 Belon gastrik adalah prosedur yang mudah, bersifat sementara, boleh diterbalikkan, dan lebih murah daripada jenis pembedahan lain.

Ia juga boleh dilakukan terhadap mereka yang mungkin
 tidak sesuai untuk menjalani pembedahan penurunan berat badan
.

Kekurangan:
 Terdapat beberapa kes perut berlubang yang dilaporkan berpunca daripada belon gastrik. Sebilangan pesakit telah melaporkan bahawa mereka mempunyai air kencing berwarna biru-hijau, yang merupakan tanda pengempisan belon.

Kesimpulan tentang pembedahan bariatrik diabetes

Jika anda ingin penyakit diabetes anda menjadi semakin baik,
anda mungkin boleh mempertimbangkan kaedah pembedahan bariatrik ini
.

Jumpa doktor dan berbincang dengannya mengenai hasrat anda supaya doktor boleh melakukan penilaian terlebih dahulu.


Keluar Cecair Semasa Faraj Terangsang? Ini 2 Jenis Air Mani Wanita!

Air mani wanita? Kedengaran aneh bukan? Air mani lebih sinonim dengan kaum Adam, jadi adakah golongan wanita juga mengeluarkan ‘air’ ini?

Untuk makluman, air mani adalah sejenis cecair likat yang mengandungi sperma dan ia
tidak
 dihasilkan oleh wanita.

Pun begitu, kedua-dua jantina baik perempuan dan lelaki boleh menghasilkan lendiran daripada kemaluan, yang turut disebut sebagai air mazi.

Justeru, air mani wanita seperti apa?
Cecair yang keluar daripada faraj
 ini boleh dianggap sebagai ejakulasi wanita, yang terjadi ketika uretra mengeluarkan cecair saat bersenggama.

Ia boleh berlaku apabila seseorang wanita terangsang secara seksual, tetapi ia tidak semestinya berkaitan dengan orgasma.

Ingin tahu tentang air mani wanita dengan lebih lanjut? Jom baca!

Untuk mendapatkan lebih banyak info tentang Kesihatan Wanita, sila dapatkan
di sini
.

‘Air mani wanita’ seperti apa?

Tolak tepi apa yang pernah anda dengar berkaitan ejakulasi. Tahukah anda, kalian sebenarnya tidak memerlukan zakar untuk berejakulasi? Ya, benar!

Malah, anda hanya memerlukan uretra! Uretra adalah tiub yang membolehkan air kencing keluar daripada badan.

Ejakulasi berlaku apabila cecair- tidak semestinya air kencing dikeluarkan daripada bukaan uretra
semasa rangsangan seksual atau orgasma.

Perlu anda tahu, ia berbeza dengan cairan serviks yang bertindak untuk melincirkan faraj semasa terangsang.

Terdapat 2 jenis ejakulasi wanita:

Cecair
squirting
:
 Cecair ini biasanya tidak berwarna dan tidak berbau, dan ia berlaku dalam jumlah yang banyak.

Cecair ejakulasi:
 Jenis ini lebih menyerupai air mani lelaki. Ia biasanya bertekstur tebal dan kelihatan seperti susu.

Analisis telah menunjukkan, cecair tersebut mengandungi prostatic acid phosphatase (PSA).

PSA adalah enzim yang terdapat dalam air mani lelaki yang membantu pergerakan sperma.

Selain itu, ejakulasi wanita biasanya mengandungi fruktosa, merupakan sejenis bentuk gula.

Fruktosa juga terdapat pada air mani lelaki di mana ia berfungsi sebagai sumber tenaga sperma.

Pakar percaya bahawa PSA dan fruktosa yang terdapat di dalam cecair berasal dari kelenjar Skene.

Nama lain untuk kelenjar ini termasuk kelenjar paraurethral, saluran Garter, dan prostat wanita.

Kelenjar Skene terletak di bahagian depan,
di dalam dinding faraj berhampiran
G-spot.

Para penyelidik juga percaya bahawa rangsangan menyebabkan kelenjar ini menghasilkan PSA dan fruktosa, yang kemudiannya akan keluar melalui uretra.

Ejakulasi wanita, biasa ke berlaku?

Ternyata ia kerap berlaku! Walaupun jumlah yang tepat masih sukar ditentukan, namun kajian dan tinjauan kecil telah membantu para penyelidik memahami akan kepelbagaian ejakulasi wanita.

Dalam sampel sukarelawan yang lebih berusia iaitu seramai 233 peserta, kira-kira 126 orang (54%) mengatakan bahawa mereka mengalami ejakulasi sekurang-kurangnya sekali.

Kira-kira 33 orang pula (14%) menyatakan, mereka
mengalami ejakulasi dengan kesemua atau kebanyakan orgasma.

Kajian rentas terbaharu mengenai ejakulasi perempuan mengikuti pengalaman wanita berusia 18 ke 39 tahun dari tahun 2012 hingga 2016.

Para penyelidik membuat kesimpulan bahawa 69.23% peserta mengalami
ejakulasi semasa orgasma
!

Persoalan seterusnya yang mungkin terlintas di fikiran anda, apa rasanya?

Pengalaman dan sensasi ejakulasi wanita adalah berbeza bagi setiap wanita…

Bagi sesetengah orang, rasanya tidak begitu berbeza daripada orgasma yang berlaku tanpa ejakulasi.

Yang lain pula menggambarkan peningkatan sensasi kehangatan dan getaran di antara paha mereka.

Ya, walaupun ejakulasi dikatakan kerap berlaku dengan orgasma, sesetengah penyelidik percaya
ia boleh berlaku di luar orgasma melalui rangsangan

G-spot.

Tahap ghairah anda dan kedudukan atau teknik juga boleh memainkan peranan dengan kadar intensitinya.

Wujudkah sebarang manfaat kesihatan?

Tiada bukti yang menunjukkan ejakulasi wanita atau air mani wanita mempunyai manfaat kesihatan.

 Walau bagaimanapun, penyelidikan mendapati aktiviti seks itu sendiri menawarkan beberapa faedah.

Semasa orgasma, tubuh melepaskan hormon penghilang rasa sakit yang dapat membantu dengan
masalah sakit belakang, kaki, kepala, dan bahkan, kekejangan haid!

Sejurus selepas klimaks, tubuh melepaskan pula hormon yang dapat membantu anda tidur dengan nyenyak. Hormon ini merangkumi prolaktin dan oksitosin.

Antara manfaat kesihatan lain merangkumi:

Melegakan tekanan

Meningkatkan sistem ketahanan badan

Melindungi daripada risiko penyakit jantung

Menurunkan tekanan darah

Kaitan ejakulasi dengan kitaran haid & kehamilan

Untuk kitaran, masih tidak jelas
apa kaitannya dengan ejakulasi wanita
.

Sebilangan wanita mengatakan, mereka lebih cenderung
mengalami ejakulasi setelah ovulasi dan sebelum haid,
 manakala yang lain pula tidak mempunyai kaitan sebegitu.

Justeru, lebih banyak kajian diperlukan untuk mengesahkan atau membantah perkaitan ini.

Di samping itu, beberapa saintis turut percaya bahawa ejakulasi wanita
 memainkan peranan dalam kehamilan
.

Mereka menganggap cecair yang mengandungi PSA dan fruktosa ini membantu perjalanan sperma
ke arah telur yang tidak disenyawakan.

Namun, terdapat pihak lain mempertikaikan teori ini. Mereka berpendapat bahawa ejakulasi atau air mani wanita sering kali
mengandungi air kencing, yang dapat membunuh sperma.

Mereka turut menyatakan, tidak mudah untuk cairan bergerak daripada uretra ke faraj, di mana ia diperlukan untuk mewujudkan kehamilan.

Akhir kata

Air mani wanita adalah normal, bahkan ia turut disokong oleh kajian sains!

Walaupun para saintis masih tidak dapat memahami sepenuhnya tujuan biologi ejakulasi wanita atau bagaimana ia berfungsi, namun kehadirannya mampu membawa kepuasan dalam kehidupan seksual anda!


Denggi dan Malaria, Ini Perbezaan Yang Boleh Dikenal Pasti!

Walaupun denggi dan malaria sering dianggap sinonim
 antara satu sama lain, tetapi sebenarnya tidak! Adalah sangat penting bagi anda mengetahui beza simptom denggi dan malaria sebagai persediaan untuk sebarang keadaan.

Apakah perbezaan di antara simptom denggi dan malaria?

Walaupun banyak simptom seperti sakit kepala dan sakit otot mungkin kedengaran sama, adalah penting untuk dapat membezakan antara kedua-dua untuk memberikan penjagaan yang terbaik.

Berikut adalah beberapa perbezaan yang menarik untuk anda tahu:

#1 Tempoh inkubasi demam

Simptom denggi mula muncul selepas 4-5 hari selepas gigitan.

Manakala malaria
mengambil masa sekitar 10-15 hari untuk mengeram
 dan sebenarnya menjangkiti orang itu.

#2 Tempoh demam

Demam denggi biasanya berlaku selama lebih lama dan muncul selama 2-3 hari.

Ia hilang seketika dan naik semula,
 lebih buruk daripada sebelum ini.

Sebaliknya malaria berlaku untuk tempoh yang lebih pendek dan datang secara berperingkat-peringkat sejuk yang melampau, berpeluh dan sangat sejuk.

#3 Simptom luar biasa

Beza denggi dan malaria yang pula, ruam biasanya dilihat dalam denggi sahaja. Pesakit malaria tidak menunjukkan ruam.

 Jadi jika anda melihat ruam pada orang yang sakit, terdapat peluang yang tinggi mereka menderita denggi.

Sebaliknya, jika seseorang mengalami mengigil yang teruk dan banyak berpeluh, dia
mungkin didiagnosis dengan malaria.

#4 Platelet dan RBC

Orang yang dijangkiti denggi akan menunjukkan penurunan besar dalam kiraan platelet darah manakala seseorang yang mengalami malaria akan menunjukkan sel darah merah yang dijangkiti kerana demam paling kerap.

Anda mungkin berminat membaca:

Pucuk Betik Sebagai Rawatan Denggi: Adakah ia Berkesan?

Qinghaosu: Daripada Herba Cina kepada Ubat Antimalaria


Tip Pilihan Sihat Bagi Makanan Segera

Apabila anda lapar dan berlari, makanan segera yang benar-benar tepat. Ia cepat, lazat, dan terbaik dari semua, mudah. Tetapi ia juga sarat dengan kalori, gula, sodium, dan lemak- selalunya dalam satu hidangan selama satu hari atau lebih. Dan jika anda memberi makan seluruh keluarga anda, ia boleh menjadi terlalu mahal – lebih sering daripada memasak di rumah.

Mencari tempat makan yang sihat, seimbang dalam kebanyakan restoran makanan segera merupakan satu cabaran. Namun terdapat juga pilihan sentiasa sihat tersembunyi di antara bencana diet. Anda hanya perlu tahu di mana untuk lihat dan bagaimana untuk memesan.

Pastikan saiz hidangan kecil

Jika restoran makanan segera menawarkan beberapa saiz sandwich, memilih yang paling kecil. Burger dengan dua atau tiga patti daging lembu, yang boleh menjadi hampir 800 kalori. Sebaliknya memilih burger biasa- atau bersaiz kanak-kanka, yang mempunyai kira-kira 250 kalori. Dan melangkau hidangan besar kentang goreng dan sebaliknya meminta hidangan kecil. Penukaran ini sahaja boleh menyelamatkan 200 kalori.

Memberi perhatian kepada penerangan dalam menu

Hidangan dilabel deep-fried, pan-fried, basted, batter-dipped, breaded, creamy, crispy, scalloped, atau au gratin biasanya tinggi kalori, lemak yang tidak sihat, dan natrium. Sama dengan barangan yang di Alfredo atau sos krim.

Tumpukan kepada daging panggang

Elakkan makanan goreng dan dilapisi tepung roti, seperti sandwic ayam rangup dan filet ikan dilapisi tepung roti atau daging yang diproses seperti sosej, bacon, hot dog, atau ham. Sebaliknya pilih ayam belanda, dada ayam, atau daging lembu panggang.

Pilihan hijau

Pilih hidangan utama salad dengan ayam panggang, udang atau sayur-sayuran dengan sos bebas lemak atau rendah lemak, dan bukannya sos salad biasa.

Juga skip tambahan, seperti keju dan croutons, yang dengan cepat meningkatkan jumlah kalori anda.

Skip bacon

Ia sentiasa menarik untuk menambah bacon untuk sandwic dan salad bagi rasa tambahan, tetapi daging diproses mempunyai sangat sedikit nutrien dan tinggi kandungan lemak dan kalori. Sebaliknya, cuba pesanan tambahan jeruk, bawang merah, salad, tomato, atau mustard untuk menambah rasa dengan cara yang lebih sihat.

Perhatikan apa yang anda minum

Soda adalah sumber besar gula dan kalori tersembunyi. Purata pek soda besar sekitar 300 kalori dan 19 sudu gula. Dan jangan terpedaya dengan air limau dan minuman buah-buahan, yang menambahkan kalori dan gula tanpa nutrient yang banyak. Sebaliknya pesan air atau teh tanpa gula atau kopi.


Kegagalan Buah Pinggang: Adakah Anda Berisiko?

Di Malaysia, bilangan kes baru (insidens) kegagalan buah pinggang sehingga memerlukan dialisis, telah meningkat daripada 18 kes per sejuta penduduk pada tahun 1993, ke 231 kes per sejuta penduduk pada tahun 2013. Tambahan lagi, anggaran insidens pesakit yang memerlukan dialisis di masa hadapan adalah sebanyak 10,208 kes pada tahun 2020, dan 19,418 kes pada tahun 2040. Tidak dapat dinafikan, penyakit buah pinggang adalah salah satu punca kematian yang utama dalam kalangan rakyat Malaysia dengan menduduki tangga ke-7 dalam senarai punca-punca kematian di Malaysia pada tahun 2017.

Justeru, langkah-langkah pencegahan adalah perlu bagi mengurangkan risiko anda untuk menghidap penyakit kronik buah pinggang yang berupaya untuk progres kepada kegagalan buah pinggang. Berikut adalah faktor-faktor risiko penyakit kronik buah pinggang yang perlu anda ketahui.

Peranan Genetik & Etnik

Terdapat beberapa mutasi genetik yang meningkatkan risiko seseorang untuk mendapat kegagalan buah pinggang. Misalnya, mutasi pada
gen APOL1
 meningkatkan risiko seseorang untuk mendapat kegagalan buah pinggang dan apa yang menarik, mutasi gen APOL1 hanya ditemui dalam mereka yang berketurunan Afrika. Ini selari dengan beberapa kajian penduduk di Amerika Syarikat yang mendapati warganya yang berkulit hitam (keturunan Afrika-Amerika), mempunyai risiko untuk mendapat kegagalan buah pinggang yang lebih tinggi berbanding ras berkulit putih (kaukasia). Di Malaysia, trend menunjukan peningkatan kes penyakit kronik buah pinggang dalam kesemua etnik utama (Melayu, Cina dan India) namun, kaum Melayu mencatatkan peningkatan kes tertinggi.

Sejarah Kegagalan Buah Pinggang Dalam Keluarga

Ahli keluarga kepada pesakit kegagalan buah pinggang mempunyai prevalens yang lebih tinggi untuk penyakit kronik buah pinggang dan faktor-faktor risikonya. Menurut kajian, hampir 23% daripada pesakit baru yang memerlukan dialisis, mempunyai ahli keluarga terdekat yang menghidap atau pernah menghidap kegagalan buah pinggang. Justeru, amatlah digalakkan untuk anda mendapatkan nasihat doktor serta menjalani saringan berkaitan fungsi buah pinggang sekiranya anda mempunyai sejarah keluarga yang kuat untuk penyakit ini.

Usia

Fungsi buah pinggang seseorang, baik lelaki mahupun wanita, akan merosot dengan peningkatan usia. Ini boleh disebabkan oleh hasil kecederaan buah pinggang kumulatif yang terkumpul sepanjang tempoh seseorang itu menua yang akhirnya menyebabkan mereka lebih senang untuk mendapat penyakit buah pinggang. Menurut kajian penduduk di Turki, kadar kemungkinan seseorang untuk menghidap penyakit kronik buah pinggang adalah sekitar 1.45 hingga 2.18 kali ganda dengan setiap peningkatan usia sebanyak 10 tahun selepas usia 30 tahun.

Obesiti

Obesiti adalah salah satu faktor risiko untuk kegagalan buah pinggang yang boleh dikawal dan diubahsuai. Menurut kajian epidemiologi berskala besar di Sweden, berat badan yang berlebihan (mengikut pengkelasan BMI) walaupun pada usia 20 tahun, didapati mempunyai kaitan risiko sebanyak 3 kali ganda untuk menghidap penyakit kronik buah pinggang. Peranan obesiti dalam mengakibatkan penyakit kronik buah pinggang dikatakan disebabkan oleh proses keradangan, stres oksidatif, kecederaan endotelial, dan juga peningkatan isipadu cecair badan (hypervolemia). Selain BMI yang tinggi, membawa berat berlebihan pada bahagian perut/abdomen turut dikaitkan dengan peningkatan risiko untuk menghidap penyakit kronik buah pinggang.

Status Sosioekonomi

Status sosioekonomi dapat ditentukan berdasarkan pendapatan, pekerjaan, pendidikan, aset dan juga keadaan perumahan seseorang. Mereka yang mempunyai pendapatan bawah USD 16,000 setahun berbanding mereka yang mempunyai pendapatan lebih USD 35,000 setahun, dikaitkan dengan 2.4 kali ganda peningkatan penyakit buah pinggang. Dalam kajian lain, mereka yang menghidap penyakit buah pinggang adalah lazimnya mereka yang berasal daripada keluarga pekerja yang tidak berkemahiran.

Merokok

Merokok dikatakan ibu segala penyakit kerana keupayaannya untuk mengakibatkan kecederaan sistemik kepada tubuh badan, termasuklah organ dan struktur-struktur lain. Ianya meningkatkan risiko penyakit buah pinggang dengan meletakkan tubuh badan dalam keadaan yang cenderung untuk keradangan, kecederaan endotelial dan juga stres oksidatif.

Bahan Toksik Terhadap Buah Pinggang (Nefrotoksik)

Alkohol, dadah rekreasi, sesetengah ubat tahan sakit dan pendedahan kepada logam berat telah dikaitkan dengan penyakit kronik buah pinggang. Penggunaan pil yang mengandungi Acetaminophen dengan kerap dikaitkan dengan risiko penyakit buah pinggang yang lebih tinggi.

Kencing Manis (Diabetes)

Kencing manis
 adalah salah satu punca utama penyakit kronik buah pinggang dan juga kegagalan buah pinggang bukan sahaja dalam negara maju, bahkan dalam negara membangun. Menurut senarai pendaftar Badan Nefrologi Turki, 37.3% daripada mereka yang menggunakan khidmat dialisis adalah pesakit kencing manis. Di Amerika Syarikat, separuh daripada pesakit yang mengalami kegagalan buah pinggang adalah penghidap penyakit diabetik nefropati (kecederaan buah pinggang akibat kencing manis).

Darah Tinggi (Hipertensi)

Tekanan darah tinggi atau
Hipertensi
 telah lama dikenal pasti sebagai punca utama kepada berlakunya proses penyakit kronik buah pinggang dan juga kegagalan buah pinggang, dan ianya mewakili 27% daripada kesemua kes kegagalan buah pinggang dalam pesakit di Amerika Syarikat. Tekanan darah tinggi sistemik, dalam tempoh yang lama, menyebabkan berlakunya kecederaan dan pembentukan parut pada struktur glomerulus yang akhirnya membawa kepada terjejasnya fungsi buah pinggang. Justeru, adalah sangat penting untuk anda lakukan saringan kesihatan untuk memeriksa tekanan darah anda dan juga meneruskan pengambilan ubat untuk mengawal tekanan darah tinggi (sekiranya anda telah didiagnos dengan Hipertensi). Antara
faktor risiko Hipertensi
 di Malaysia adalah merokok dan juga pengambilan garam yang berlebihan.

Pada peringkat awal, penyakit tekanan darah tinggi mungkin tidak mempunyai apa-apa simptom atau tanda yang jelas dan nyata. Lazimnya, apabila penyakit ini telah menjadi lebih teruk dan kerosakan sudah mula berlaku, barulah simptom-simptom mula muncul. Justeru, sekiranya anda berisiko untuk menghidap penyakit kronik buah pinggang berdasarkan faktor-faktor yang disebut dalam artikel ini, pastikan anda berjumpa dengan doktor anda untuk mendapatkan pemeriksaan, ujian saringan dan juga konsultasi.

Hello Health Group tidak menyediakan nasihat perubatan, diagnosis, atau rawatan.


Diet Rendah Sisa

Apabila anda disahkan menghidap penyakit radang usus (IBD) – seperti penyakit Crohn, ulseratif kolitis, atau diverticulitis – anda doktor mungkin mencadangkan diet rendah sisa. Apakah itu diet rendah sisa? Idea asasnya adalah dengan mengambil makanan yang mudah dicerna dan mengurangkan makanan yang sebaliknya.

Apa itu diet rendah sisa?

Diet ini mengehadkan makanan yang tinggi serat, seperti roti gandum dan bijirin, kacang, biji benih, buah-buahan mentah atau kering, dan sayur-sayuran. “Sisa” merujuk kepada makanan yang tidak dapat dihadam, termasuk serat, yang membentuk najis. Matlamat diet ini adalah untuk mengurangkan pergerakan setiap hari, lantas mengurangkan simptom seperti cirit-birit, kembung, gas, dan kekejangan perut.

Doktor anda mungkin mengesyorkan diet ini untuk masa yang singkat apabila anda menghadapi keradangan, atau selepas pembedahan untuk membantu pemulihan. Tetapi ia bukan satu perancangan pemakanan umum untuk semua orang dengan IBD. Crohn boleh menyukarkan badan anda menyerap nutrien daripada makanan. Tanya doktor anda untuk mencadangkan pakar pemakanan yang boleh memastikan diet anda sesuai, dan memaklumkan anda jika anda memerlukan vitamin tambahan.

Apa yang perlu anda makan?

Bijirin
:

ditapis atau diperkaya seperti roti putih dan biskut biasa

bijirin yang dimasak

bijirin sejuk

nasi putih, mi dan pasta halus

Buah-buahan dan sayur-sayuran
:
kulit dan biji buah-buahan dan sayur-sayuran sarat dengan serat, jadi anda perlu mengupas kulitnya dan dan mengelakkan biji.

Sayur-sayuran segar atau dalam tin yang dimasak tanpa biji, seperti hujung asparagus, kacang hijau, lobak merah, cendawan, bayam, dan labu

Kentang dimasak tanpa kulit

Sos Tomato (tanpa biji)

Pisang yang masak

Tembikai wangi (cantaloupe)

Tembikai susu

Buah dalam tin atau dimasak tanpa biji atau kulit

Avokado

Susu dan produk tenusu
:
produk susu boleh diambil secara sederhana. Susu tidak mempunyai serat, tetapi boleh mencetuskan simptom seperti cirit-birit dan kekejangan jika anda mempunyai intoleransi laktosa, yang bermaksud tubuh anda tidak boleh memproses tenusu. Anda boleh menggunakan suplemen laktase atau makan produk bebas laktosa.

Daging
:
Produk haiwan tidak mempunyai serat. Anda boleh makan daging lembu, kambing, ayam, ikan (tiada tulang), selagi tanpa lemak, dan lembut. Telur juga boleh diambil.

Lemak, Sos dan Perasa

Marjerin, mentega, dan minyak

Mayonis dan sos tomato

Dressing salad

Kicap

Jeli jernih, madu, dansirap

Gula-gula dan Snek
:
 pencuci mulut dan snek ini boleh dimakan secara sederhana:

kek biasa dan biskut

gelatin, puding biasa, kastard

aiskrim dan ais pop

gula-gula keras

Pretzels

wafer Vanilla

Minuman
:
minuman yang selamat termasuklah:

kopi tanpa kafein (kafein boleh menyebabkan sakit perut), teh dan minuman berkarbonat

Susu

Jus dibuat tanpa biji atau pulpa, seperti jus epal , jus oren tanpa pulpa, dan kranberi

Jus sayur-sayuran yang ditapis

Apakah yang tidak boleh anda makan?

Benih, kacang, atau kelapa, termasuk yang ditemui di dalam roti, bijirin, pencuci mulut, dan gula-gula,

produk gandum  termasuk roti, bijirin, biskut, pasta, nasi, dan kasha

mentah atau buah-buahan kering seperti prun, buah beri, kismis, buah tin , dan nanas

Kebanyakan sayur-sayuran mentah

tertentu sayur-sayuran yang dimasak, termasuk kacang, brokoli, skuasy musim sejuk, tauge, kubis, jagung (dan cornbread), bawang, kubis bunga, kentang dengan kulit, dan kacang panggang

kacang, kacang dal, atau tauhu

daging dengan tulang rawan, daging salai

keju dengan benih, kacang, atau buah-buahan

mentega kacang rangup, jem

jeruk, buah zaitun

Bertih jagung

jus buah dengan pulpa atau biji, jus prun

Bagaimana untuk bermula?

Setiap orang berbeza. Anda mungkin tidak terkesan dengan makanan yang patut dielakkan dan terjejas dengan makanan dalam senarai yang patut diambil.

Simpan jurnal makanan untuk beberapa minggu. Kenal pasti apa yang anda makan dan kesannya supaya anda tahu apa yang sesuai untuk anda.  Jika anda menyukai bijirin penuh, kacang dan buah-buahan mentah dan sayur-sayuran, beralih kepada diet rendah sisa mungkin sukar. Tetapi jika anda lebih suka roti putih dan pasta, tidak keberatan mengambil buah-buahan dan sayur-sayuran dalam tin, perubahan ini mungkin mudah bagi anda.

Ingat, diet ini bukan cara pemakanan yang sihat untuk jangka masa panjang kerana banyak nutrien penting yang perlu dielakkan. Jika anda perlu meneruskan diet ini untuk jangka masa panjang, bincang dengan doktor dan pakar diet berdaftar untuk memastikan anda mendapat semua nutrien diperlukan.


Lepas Berpeluh Terus Mandi Punca Panau Naik Di Badan? Cuba 6 Petua Ini Untuk Hilangkannya!

Panau atau ‘tinea versicolor’ adalah sejenis jangkitan kulat yang disebabkan oleh kulat jenis genus
Malassezia
.
Ikuti artikel ini dengan lebih lanjut untuk mengetahui mengenai ciri-ciri dan punca berlakunya panau serta beberapa petua hilangkan panau yang efektif!

Baca lebih lanjut tentang Kesihatan Kulit
di sini.

Apakah ciri-ciri panau?

Antara ciri-ciri panau yang dapat dilihat dengan mata kasar adalah tompok-tompok jelas dan pucat yang berwarna putih, coklat, perang, hitam atau merah jambu.

Tompok-tompok ini berbentuk bulat atau bujur dan kadang kala akan bercantum menyebabkannya menjadi lebih besar dan luas.

Ia kebiasaannya akan menyerang
bahagian kulit yang terdapat banyak penghasilan minyak
 seperti muka, leher, kulit kepala, dada serta belakang badan.

Kebiasaanya, penderita jangkitan panau ini akan berasa gatal pada kawasan kulit yang mengalami panau.

Sumber: http://www.myhealth.gov.my/panau-tinea-versicolor/

Apakah punca berlakunya panau?

Terdapat beberapa punca berlakunya panau, termasuklah:

Kulit berminyak

Penghasilan peluh yang berlebihan

Sistem imun tidak kuat

Cuaca panas dan lembap

Kerap memakai pakaian yang lembap atau basah

Kurang menjaga kebersihan diri

Kelenjar adrenal telah dibuang

Apakah petua hilangkan panau?

Petua hilangkan panau boleh dirawat dengan menggunakan ubat sapu atau ubat makan iaitu:

Losyen 2.5%
selenium sulphide

Propylene glycol

Whitfield’s ointment

Krim
 terbinafine

Kumpulan
azole
:
clotrimazole, miconazole, ketoconazole, econazole, tioconazole

Selain itu, terdapat 6 petua hilangkan panau berkesan menghilangkan panau iaitu:

#1. Bawang putih

Bawang putih boleh digunakan untuk menghilangkan panau kerana ia bersifat anti kulat. Caranya, hanya perlu sapukan ia pada kawasan yang dijangkiti atau makan secara mentah.

#2. Petua hilangkan panau – Yogurt

Yogurt merupakan agen yang sangat bagus dalam mematikan kulat
. Oleh itu, ia sangat berkesan dalam menghilangkan panau. Caranya, jadikan yogurt ini sebagai masker dan tampalkan ia pada kawasan yang berpanau.

#3. Mentega, serbuk kunyit & serbuk cedana

Bahan-bahan yang sangat terkenal dalam petua penjagaan kulit ini boleh juga digunakan untuk menghilangkan panau.

Caranya, campurkan bahan-bahan ini menjadi ‘masker’
sama seperti yogurt
 dan tampalkan ia pada kawasan yang dijangkiti.

#4. Limau & kapur

Limau dan kapur
 adalah bahan alkali yang mampu meneutralkan kadar pH pada kulit. Oleh itu, ia sangat berkesan menghilangkan panau.

Caranya, campurkan limau dan kapur ini kemudian titiskan atau sapukan ia pada kawasan panau.

#5. Ambil vitamin

Anda sangat disarankan untuk
mengambil vitamin C
 yang ternyata bagus untuk kulit ini untuk menghilangkan panau.

Selain itu, anda juga boleh mengambil suplemen lain seperti alfalfa untuk menguatkan
sistem imun dalam badan
 anda.

#6. Jaga kebersihan diri

Paling penting, anda perlu sentiasa menjaga kebersihan diri.
Jika anda seorang yang aktif dan banyak berpeluh
, pastikan anda kerap mandi bagi menghalang setiap pertumbuhan kulat pada kulit.

Akhir kata, panau adalah satu kondisi kulit yang biasa berlaku kepada golongan masyarakat kita. Namun, jangan risau ya?

Anda boleh cuba petua hilangkan panau yang kami sediakan ini. Jangan risau, ia terbukti berkesan dan tiada kesan sampingan yang akan berlaku!


Risau Peranakan Jatuh? Ini 7 Petua Untuk Kecutkan Rahim Kembang

Sebagai seorang wanita, pasti anda pernah terdengar atau terbaca tentang kondisi peranakan jatuh bukan? Keadaan ini turut dikenali dengan nama rahim kembang, rahim terjatuh atau rahim terkeluar. Menurut mitos masyarakat kita, kondisi ini terjadi akibat terlalu banyak makan air batu. Adakah ia benar? Jika benar sekalipun, adakah terdapat sebarang petua kecutkan rahim yang kembang?

Jom sama-sama kita ikuti artikel ini untuk membongkar jawapannya!

Baca lebih lanjut tentang Kehamilan
di sini.

Apa itu kondisi rahim kembang?

Secara saintifiknya, kondisi peranakan jatuh ini dikenali sebagai
procidentia
.

Ia adalah satu keadaan yang menyebabkan rahim terjatuh atau terkeluar ke bawah dari lokasi sebenarnya.

Apabila keadaan ini terjadi, ia akan mengakibatkan masalah kesihatan kepada wanita tersebut.

Antara kesulitan yang akan dialami adalah
tidak mampu mengawal air kencing dengan baik
.

Punca utama kondisi rahim kembang ini berlaku adalah kehamilan dan kelahiran anak terdahulu.

Ia boleh berlaku sebaik sahaja bersalin ataupun beberapa tahun selepas itu.

Ini sangat bergantung kepada faktor berat badan bayi, trauma atau tekanan yang terlalu kuat semasa melahirkan anak.

Selain itu, terdapat juga faktor lain yang boleh menyebabkan masalah ini termasuklah:

Tidak berpantang dengan baik selepas keguguran/melahirkan anak

Fibroid yang besar

Usia

Menopaus

Obesiti

Batuk kronik

Kerap sembelit

Selalu mengangkat berat

Pernah menjalani pembedahan di bahagian rahim

Pun begitu, ramai yang mengatakan rahim kembang boleh terjadi akibat makan air batu.

Menurut pengamal perubatan Dr Rusyainie, ais sebenarnya tidak bersalah dan tidak akan menyebabkan apa-apa masalah kepada sistem peranakan wanita.

Petua kecutkan rahim yang kembang!

Baiklah, sekarang kita sudah tahu punca sebenar peranakan jatuh. Persoalannya, adakah terdapat sebarang petua kecutkan rahim yang kembang? Ya, ada.

Anda boleh cuba petua kecutkan rahim kembang yang disenaraikan ini:

#1. Lakukan senaman kegel

Adakah anda tahu mengenai senaman ini? Jika ya, bagus. Ini kerana senaman kegel adalah sejenis senaman yang sangat baik untuk dilakukan oleh individu terutamanya golongan wanita.

Senaman ini berfokuskan kepada bahagian pelvis
. Secara tidak langsung, wanita yang kerap mengamalkannya mampu memiliki otot rahim yang lebih kecut, kuat dan sihat.

#2. Jauhi rokok untuk elak rahim kembang

Merokok adalah satu tabiat buruk
 yang akan mendatangkan pelbagai masalah kesihatan kepada kita antaranya adalah peranakan jatuh. Kenapa?

Ini kerana perbuatan merokok boleh menyebabkan seseorang itu mengalami sakit tekak dan batuk.

Kesannya, ia boleh mengakibatkan rahim wanita yang bergelar perokok mungkin terjatuh atau terkeluar.

#3. Gunakan ‘vaginal pessary’

Apakah alat yang digunakan sebagai petua kecutkan rahim kembang ini? Buat anda yang belum tahu, ia adalah sebuah alat yang mempunyai bentuk seperti kuih donat.

Fungsi alat ini adalah untuk mengecutkan rahim.

Cara penggunaannya adalah dengan meletakkan alat ini ke kawasan serviks. Alat itu akan tersekat di situ sekali gus memastikan sistem peranakan tidak akan terjatuh atau terkeluar dengan mudah.

#4. Elakkan mengangkat barang berat

Wanita diciptakan sebagai makhluk yang lemah lembut dan ia wajar kekal begitu.

Jadi, sila elakkan daripada mengangkat barang berat atau melakukan senaman angkat besi di gimnasium.

Sebaliknya, cari alternatif yang lebih selamat namun sihat untuk bersenam seperti berjoging atau berenang.

#5. Amalkan diet yang sihat

Salah satu petua kecutkan rahim kembang adalah melalui diet.
 Diet yang sihat dan seimbang adalah satu kemestian buat semua orang
. Namun, ia mungkin perlu diberi perhatian lebih oleh golongan wanita.

Tanpa pengambilan serat seperti buah-buahan atau sayur-sayuran, masalah sembelit boleh berlaku.

Kesannya, ia mungkin akan menyebabkan rahim kembang jika anda kerap meneran di dalam bilik air.

Jadi, sila makan lebih banyak serat untuk mengelakkan ia berlaku.

#6. Terapi penggantian estrogen

Sekiranya anda merujuk masalah ini kepada doktor, mereka mungkin akan menyarankan anda
untuk mengambil hormon estrogen
.

Tujuannya adalah untuk mengelakkan otot dan ligamen menjadi lemah. Kesannya, rahim boleh mengecut.

Pun begitu, ia turut hadir dengan beberapa komplikasi yang lain.

Antaranya adalah meningkatkan risiko penyakit seperti kanser payudara serta pembekuan darah di bahagian kaki.

Jadi, sila pertimbangkan ini terlebih dahulu.

#7. Pembedahan merawat rahim kembang

Akhir sekali, terdapat satu cara paling efektif untuk merawat peranakan jatuh iaitu pembedahan.

Terdapat 2 prosedur yang boleh dilakukan iaitu:

Pembedahan histerektomi vagina

(Vaginal hysterectomy with vaginal vault suspension)

Pembedahan histerektomi abdominal
 (Abdominal hysterectomy)

Ia akan dilakukan mengikut tahap keterukan masalah anda.

Oleh itu, sila berhubung dan berbincang dengan doktor terlebih dahulu sebelum membuat keputusan merawat masalah rahim kembang yang dialami.


Darah Haid Keluar Selain Warna Merah? Hati-hati! Ini Petanda Masalah Kesihatan

Apa warna darah haid? Mestilah merah, kan? Tapi adakah benar darah haid hanya berwarna merah? Tahukah anda, warna darah
period
 yang berbeza mungkin petanda masalah kesihatan!

Untuk mendapatkan lebih banyak info tentang Kesihatan Wanita, sila dapatkannya
di sini.

Perubahan warna darah haid

Darah haid boleh berubah warna dan tekstur pada setiap bulan, bahkan pada 1 kitaran haid.

Warna darah
period
 boleh memberikan petunjuk tahap keadaan dan masalah kesihatan yang mungkin dialami wanita.

Semasa
period
, badan akan menyingkirkan tisu dan darah daripada rahim melalui faraj.

Pelepasan berdarah ini boleh menjadi berbeza daripada warna merah terang hinggalah ke coklat gelap atau hitam.

Perubahan hormon, diet pemakanan, gaya hidup, usia dan persekitaran seseorang boleh mempengaruhi variasi warna darah ketika
 period
.

Jenis perbezaan warna darah haid

Jangan ingat warna darah semasa haid hanyalah merah semata-mata, ya? Ini ada 6 jenis perbezaan warna yang perlu anda perhatikan.

1. Hitam

Darah haid
yang berwarna hitam boleh muncul pada permulaan atau hari terakhir kedatangan
period
 individu.

Biasanya warna ini melambangkan darah lama atau darah yang mengambil masa lebih lama untuk keluar daripada rahim.

Ia mempunyai masa untuk mengoksidasi (
oxidize
), berubah kepada coklat atau merah tua sebelum bertukar kepada warna hitam.

Namun warna darah haid hitam juga boleh menunjukkan masalah kesihatan melibatkan penyumbatan di dalam faraj.

Antara simptom lain yang boleh diperhatikan adalah:

Lendir faraj
 yang berbau busuk

Demam

Kesukaran membuang air kecil

Gatal atau bengkak di dalam atau sekitar faraj

2. Coklat atau merah pekat

Haid yang berwarna kecoklatan atau merah pekat ini juga menandakan ia adalah darah lama dan boleh keluar pada waktu awal atau akhir
period
.

Tempoh masa mengoksidasi darah ini tidak selama darah hitam dan ia boleh muncul dalam pelbagai warna.

Kehamilan

Tompokan atau darah coklat yang terhasil juga boleh menjadi
tanda-tanda awal kehamilan
 yang dipanggil sebagai pendarahan implantasi dalam istilah perubatan.

Pelepasan atau tompokan berwarna coklat ini semasa tempoh kehamilan pula boleh menjadi petunjuk masalah kesihatan seperti
kehamilan ektopik
 atau keguguran.

Sekiranya anda menyedari tompokan darah pendarahan faraj seperti ini semasa mengandung, lakukan pemeriksaan doktor dengan segera.

Lochia

Lendir berwarna merah gelap atau coklat yang berlaku selepas
proses kelahiran
 disebut lochia – pendarahan selepas bersalin.

Biasanya lochia adalah perkara yang tidak perlu dibimbangkan kerana ia merupakan cara badan mengeluarkan lebihan darah dan tisu daripada rahim.

Umumnya, lochia akan bermula daripada darah merah terang dan kemudian akan berubah kepada warna lebih gelap apabila pengalirannya semakin berkurang.

Tempoh lochia adalah berbeza bagi setiap individu, tetapi biasanya berlangsung dalam tempoh beberapa bulan pertama
selepas melahirkan anak
.

3. Merah terang

Warna darah haid merah terang menunjukkan ia adalah darah segar dan aliran stabil.

Darah haid pada awalnya mungkin akan berwarna merah terang dan berubah kepada gelap pada akhir haid.

Ada wanita mendapati warna darah
period
 mereka tetap berwarna merah terang sepanjang tempoh
period
.

Tompokan atau pendarahan luar biasa di antara kitaran haid mungkin menjadi tanda masalah kesihatan melibatkan
jangkitan kelamin
 seperti klamidia.

Pertumbuhan pada lapisan rahim, disebut polip atau fibroid, juga boleh menyebabkan pendarahan luar biasa.

Dalam kes yang jarang berlaku, pendarahan merah terang mungkin merupakan tanda
 barah serviks
. Gejala lain yang perlu diperhatikan seperti:

Pendarahan banyak

Tempoh haid lebih lama

Pendarahan selepas hubungan seksual

Keputihan berbau

Sakit pada bahagian belakang badan, pelvis atau kaki

Hilang selera makan

Penurunan berat badan yang tidak dapat dijelaskan

Baca juga:

4. Merah jambu

Ciri darah haid berwarna merah jambu ini boleh berlaku apabila darah haid bercampur dengan lendir serviks.

Penggunaan alat
kawalan kelahiran
 jenis hormon boleh menurunkan kadar estrogen di dalam badan dan mengakibatkan warna darah lebih cerah dengan rona merah jambu semasa
period
.

Hubungan seksual juga mungkin boleh menyebabkan koyakan kecil pada faraj atau serviks.

Darah kesan koyakan ini akan bercampur dengan
cecair faraj

dan disingkirkan daripada badan sebagai keputihan merah muda.

Punca lain penyebab warna darah haid menjadi merah jambu adalah:

Penurunan berat badan mendadak

Diet yang tidak sihat

Anemia

Kehamilan

Lendir berwarna merah muda dengan tisu dan disertai dengan kekejangan mungkin
petanda keguguran
.

Penting bagi wanita yang mengalami pendarahan faraj semasa mengandung untuk berjumpa doktor.

5. Oren

Campuran darah dengan cecair serviks juga boleh menghasilkan ciri darah haid berwarna oren.

Darah berwarna oren ini menandakan masalah kesihatan jangkitan seperti
vaginosis bakteria
 atau trichomoniasis.

Simptom lain yang perlu diperhatikan adalah kegatalan faraj, ketidakselesaan dan lendir berbau.

Sebaiknya, lakukan pemeriksaan untuk mengenal pasti puncanya.

6. Kelabu

Ia petanda masalah vaginosis bakteria, disebabkan ketidakseimbangan bakteria dalam faraj.

Simptom lain yang perlu diperhatikan adalah:

Kegatalan di dalam dan sekitar faraj

Faraj berbau hanyir

Kesakitan semasa kencing

Pastikan anda melakukan pemeriksaan doktor. Biasanya anda akan diberikan antibiotik untuk merawat masalah kesihatan tersebut.

Kehamilan

Pada peringkat akhir kehamilan, pelepasan warna kelabu dengan darah beku adalah petanda keguguran.

Berwaspada..

Warna darah haid dan tahap kepekatan darah boleh memberikan maklumat berguna tentang tahap kesihatan individu secara keseluruhan.

Jika mempunyai keraguan atau kebimbangan, lakukan pemeriksaan dengan
doktor obstetrik dan ginekologi
.


6 Mitos Tentang Kanser Prostat, Terbongkar! Yang Terakhir Paling Membimbangkan

Menurut Persatuan Kanser Kebangsaan Malaysia, kanser prostat adalalah salah satu daripada jenis kanser yang paling kerap dihidapi oleh lelaki berusia 50 tahun ke atas di negara kita. Namun tahukah anda cara mengatasi masalah prostat ini?

Ia juga merupakan antara penyakit yang paling banyak menyebabkan kematian sama seperti penyakit kronik yang lain seperti sakit jantung, kencing manis dan tekanan darah tinggi.

Mungkin banyak mitos tentang penyakit kanser prostat yang pernah kita dengar atau baca namun bukan semuanya boleh kita percaya.

Teruskan ikuti artikel ini untuk kenyataan yang mengejutkan!

Untuk mendapatkan lebih banyak info tentang Kanser sila dapatkannya
di sini.

Bahaya mitos kepada pesakit kanser prostat

Usaha untuk
mengesan dan mengatasi masalah prostat (kanser)
 penting bagi memastikan tahap kesihatan individu berada pada paras optimum.

Walau bagaimanapun, penghidap mudah untuk mengambil ringan sekiranya mereka mempercayai mitos yang tular dalam masyarakat berkenaan dengan kanser prostat.

Kebanyakan daripadanya hanyalah spekulasi dan tidak mempunyai bukti saintifik yang kukuh untuk mengesahkan ketepatan fakta.

Ada juga dalam kalangan mereka yang menyampaikan maklumat yang berupa mitos.

Perkara ini boleh mempengaruhi kecenderungan seseorang untuk mendapatkan pemeriksaan atau rawatan sekiranya mereka telah didiagnosis.

Ini terutamanya jika nasihat mitos itu bercanggah dengan apa yang seharusnya dibuat menurut konsep perubatan.

Penting bagi setiap individu (terutamanya lelaki) untuk mempelajari berkenaan dengan barah prostat memandangkan ia merupakan sejenis kanser yang lazim didiagnosis.

Mitos kanser prostat yang sering diutarakan

#1. Kanser prostat lambat bertindak dan tiada apa yang perlu dirisaukan

Hakikatnya, ya dan tidak. Memang benar kanser jenis ini lambat bertindak dan memberikan kesan kepada tubuh badan namun ia bukan bermakna kalian tidak perlu risau tentangnya.

Ini kerana terdapat kira-kira 29 kanser prostat dan kesannya adalah berbeza bergantung kepada individu.
Ada yang ringan, sederhana dan teruk mengikut tahap agresif sel kanser
.

Sekiranya didapati kalian mungkin atau sedang menderita kanser jenis ini, jangan bertangguh dan segera dapatkan nasihat doktor untuk
rawatan immunoterapi atau kimoterapi.

#2. Jika tidak mempunyai sebarang simptom, anda tidak perlu risau

Mitos ini adalah salah sama sekali. Ini kerana
kanser jenis ini mungkin tidak langsung menunjukkan simptom
 atau penderita itu sendiri terkeliru dengan gejala yang hampir mirip penyakit lain.

Antara simptom yang wajar diberi perhatian adalah masalah ketika membuang air kecil serta masalah ketika beraksi di ranjang terutamanya ketika ereksi dan ejakulasi.

Selain itu, mungkin juga akan berlaku kekejangan dan kesakitan pada otot di sekitar kawasan alat kemaluan yang seringkali disalahertikan sebagai gejala penyakit lain.

#3. Ia hanyalah penyakit yang berisiko untuk golongan warga emas

Ya,
lebih tua usia anda, lebih tinggi risiko didiagnosis kanser prostat
. Lebih kurang 65% daripada 165,000 kes di Amerika Syarikat adalah melibatkan lelaki berusia 65 tahun ke atas.

Namun, terdapat juga pelbagai faktor risiko yang perlu dipertimbangkan. Antaranya adalah kondisi kesihatan, gaya hidup, sejarah keluarga, bangsa dan lokasi geografi.

Jadi, jangan pula anda sangka yang orang muda tidak berisiko langsung untuk menghidapinya. Mungkin umur adalah faktor utama namun wujud juga faktor lain.

#4. Pembedahan vasektomi boleh menjadi pencetus kanser prostat

Teknik kontraseptif ini sering sahaja dikaitkan dengan pelbagai kondisi kesihatan lelaki termasuklah kanser jenis ini. Pun begitu, kajian pakar epidemiologi telah membuktikan ia tidak berkaitan.

Akan tetapi, kebanyakan dari lelaki yang mahu melaksanakan prosedur tersebut terlebih dahulu
didiagnosis dengan kanser jenis ini.
 Namun kaitan di antaranya masih belum dapat diketahui.

Jadi, mungkin anda tidak perlu terlalu risau jika mahu melakukannya. Cuma, anda mungkin mahu memeriksa jika kalian sudah menghidapi kanser prostat terlebih dahulu untuk mengelakkan kesan sampingan.

#5. Aktiviti seksual yang kerap meningkatkan risiko menghidapinya

Meskipun kita sering dimomokkan dengan kepercayaan bahawa kerap mengeluarkan air mani boleh meningkatkan risiko lelaki menghidapi kanser prostat. Namun, mitos ini adalah tidak benar.

Ini kerana kajian membuktikan bahawa lebih banyak lelaki ejakulasi, lebih kurang risiko untuk menghidapinya. Ejakulasi itu bukanlah salah satu dari
faktor risiko kanser jenis ini.

Sebaliknya, ia lebih kepada faktor risiko yang lain seperti umur, kondisi kesihatan, gaya hidup, sejarah keluarga, bangsa dan lokasi geografi seseorang lelaki itu.

 #6. Anda tidak boleh mempunyai anak jika menghidap barah prostat, usaha mengatasi masalah prostat perlu dilakukan lebih awal

Kebenaran memang menyakitkan. Ya, penderita kanser jenis ini mungkin mempunyai masalah pada sistem reproduktif termasuklah kesulitan untuk mempunyai anak.

Ini kerana, penyakit ini akan menjejaskan fungsi prostat yang penting bagi penghasilan cecair prostatik untuk mengembangkan dan melindungi sperma di dalam testis.

Rawatan kanser
 jenis ini mungkin memerlukan pembedahan untuk mengatasi masalah prostat (kanser). Dalam pada itu, terapi radiasi juga adalah punca kepada masalah kesuburan penderita kanser jenis ini.

Sekiranya anda mengesyaki diri mungkin menghidapi barah prostat, segera berjumpa doktor untuk khidmat konsultasi.


Anak Takut Berjumpa Doktor Gigi? Ada Cara Untuk Mengatasinya

Sebagai seorang ibu, penulis tidak dapat menafikan terdapat cabaran dalam membesarkan seorang anak terutamanya apabila berkaitan dengan kesihatan. Nak suruh makan ubat pun susah apatah lagi untuk berjumpa doktor. Macam nak berperang setiap kali nak bawa berjumpa doktor atau nak bagi makan ubat. Anda sendiri pasti pernah berdepan dengan situasi sebegitu, bukan?

Jadi terdapatkah penyelesaian untuk mengatasi masalah anak yang takut jumpa doktor, khususnya doktor gigi? Jangan risau. Ada penyelesaiannya di sini. Teruskan membaca perkongsian artikel ini, semoga ia dapat membantu menyelesaikan masalah anda.

Tiada pendedahan awal

Baru-baru ini, kami di Hello Doktor berkesempatan untuk menemu bual salah seorang doktor dalam bidang Pemulihan dan Estetika Pergigian (
Restorative and Aesthetic Dentistry
), iaitu Dr Ibrahim Shahruddin dan kami bertanyakan mengenai hal ini.

Menurut beliau yang kini bertugas di iCare Dental Damansara Heights, punca utama menyebabkan ramai kanak-kanak takut untuk berjumpa dengan doktor gigi adalah kerana mereka tidak didedahkan untuk berjumpa dengan doktor gigi pada seawal tahun pertama kehidupan atau ketika gigi susu pertama muncul.

“Berjumpa dengan doktor gigi bukanlah satu perkara yang menjadi satu kebiasaan bagi rata-rata masyarakat Malaysia. Kanak-kanak biasanya hanya akan dibawa berjumpa doktor apabila sudah berdepan dengan masalah gigi seperti karies gigi,” jelas Dr Ibrahim.

Kejutan di sekolah

Terdapat juga kanak-kanak yang pertama kali mendapatkan rawatan pergigian ketika di sekolah. Dan lebih ‘memburukkan’ keadaan apabila mereka dirawat dengan jururawat pergigian yang garang. Ini sekali gus menambahkan lagi rasa takut mereka untuk berjumpa doktor gigi.

Bagi Dr Ibrahim, masalah ini sebenarnya boleh diatasi sekiranya tahap kesedaran dalam kalangan ibu bapa adalah tinggi dalam aspek penjagaan pergigian anak-anak. Beliau turut menambah, pada hakikatnya kos untuk mencegah itu adalah sesuatu yang lebih murah dan lebih baik daripada kos yang perlu dikeluarkan untuk merawat apabila sesuatu keadaan sudah menjadi lebih kronik dan serius.

Atasi masalah anak takut berjumpa doktor gigi

Bagi ibu bapa yang berdepan dengan isu anak takut untuk berjumpa doktor gigi, berikut adalah beberapa perkongsian tip yang boleh dicuba bagi mengatasi masalah ini:

Mulakan pada awal usia

Biasakan anak untuk berjumpa dengan doktor. Tip ini boleh dilakukan pada seawal usia setahun atau ketika anak anda baru mendapat gigi susu yang pertamanya.

Sekadar perjumpaan

Bagi kanak-kanak pula, ia mungkin sedikit sukar untuk membuang rasa takut berjumpa doktor. Tetapi jangan berputus asa. Langkah pertama, biasakan anak anda untuk bertemu dengan doktor. Mungkin pada kali pertamanya hanya sekadar berjumpa dan berbual. Ini adalah untuk membiasakan diri anak dengan doktor gigi.

Elakkan paksaan

Sebaiknya hindari daripada menggunakan sebarang paksaan. Mungkin pada kali pertama anda membawa anak berjumpa doktor, ia hanya akan memakan masa tidak sampai 5 minit, apabila akhirnya anak anda meraung dan menangis. Kesabaran adalah kunci utama.

Ia mungkin akan mengambil masa dan memerlukan anda untuk membawa anak anda berjumpa doktor gigi untuk beberapa kali sebelum mereka benar-benar selesa dan tidak takut untuk berjumpa doktor gigi. Tetapi jangan putus asa.

Kuatkan semangat

Sebenarnya masalah takut untuk berjumpa doktor gigi ini bukan sahaja berlaku dalam kalangan kanak-kanak, tetapi wujud pada individu dewasa. Jika tidak, takkan muncul petua menggunakan minyak motor untuk merawat sakit gigi, bukan?

Jadi, jika anda merupakan antara individu yang mungkin mempunyai rasa takut mahupun trauma untuk berjumpa doktor gigi, cuba untuk beranikan diri dan kuatkan semangat. Seperti kata Dr. Ibrahim, anda tidak perlu terus untuk melakukan rawatan pada kali pertama, mungkin sekadar mendapatkan konsultasi. Lawanlah rasa takut anda, anda boleh melakukannya.

Anda mungkin berminat untuk membaca artikel berikut:

Cegah Anak Alami Gigi Berlubang

Ubat Gigi, Adakah Sesuai Digunakan Pada Bayi?


Rambut Gugur Teruk Sampai Botak Angkara Diabetes? Ini 3 Penyebabnya

Umum mengetahui bahawa ada banyak akibat penyakit kencing manis pada tubuh badan. Kesan diabetes pada kepala pula boleh buat rambut gugur teruk sekali gus botak.

Ini kerana
kadar gula dalam darah yang tinggi
 akan memberi kesan negatif kepada sirkulasi darah, sistem imun serta keseimbangan hormon di dalam tubuh badan.

Meskipun diabetes itu tidak boleh pulih, namun anda masih boleh kawal dan rawat kondisi ini agar masalah seperti
keguguran rambut
 dan kebotakan dapat diatasi.

Perkaitan kesan diabetes dengan rambut gugur teruk

Penyakit kencing manis akan terjadi apabila tubuh badan tidak dapat menghasilkan insulin untuk menyerap glukosa lantas meningkatkan tahap glukosa dalam darah.

Sekiranya glukosa darah ini terlalu tinggi, maka ia mungkin akan menyebabkan gangguan pada fungsi tubuh badan anda termasuklah siklus pertumbuhan rambut.

Normalnya,
siklus pertumbuhan rambut pada folikel bulu
 ini akan melalui 3 fasa utama iaitu:

Fasa pertama
 – Rambut akan tumbuh dengan aktif selama 2 tahun

Fasa kedua
 – Rambut akan panjang dengan giat sepanjang 1 ke 2 cm per bulan

Fasa ketiga
 – Rambut akan kekal dengan lama sekitar 100 hari di kulit kepala

Kemudian, rambut akan mula tanggal dengan sendiri dan siklus kembali ke fasa pertama. Pun begitu, kondisi diabetes akan jadi punca siklus ini mula terjejas.

Perkaitan kesan diabetes pada rambut adalah
 ia akan menjejaskan siklus pertumbuhan rambut
 lantas mengakibatkan keguguran rambut atau botak lebih cepat.

Punca penghidap diabetes mengalami rambut gugur teruk

Persoalannya, bagaimana kesan diabetes pada rambut boleh jadi punca rambut gugur teruk sehingga menyebabkan kebotakan? Berikut adalah huraian lanjut tentang kesan tersebut!

#1. Gangguan pada sirkulasi darah

Seperti mana yang kita semua mungkin sudah tentu, penyakit kencing manis adalah punca tubuh badan mempunyai kadar gula di dalam darah yang terlalu tinggi.

Akibatnya, ia akan
 menyebabkan glukosa darah ini tertumpu dan terkumpul
 dalam jangka masa panjang (hiperglikemia kronik) lantas menjejaskan sirkulasi darah.

Kondisi ini bukan sahaja merosakkan fungsi penyaluran dan perjalanan darah malah akan mengurangkan jumlah oksigen dan zat bermanfaat yang sangat diperlukan.

Ia seterusnya akan mengakibatkan nutrisi tidak dapat diserap dan diagih dengan optimum ke seluruh tubuh badan termasuklah pada sel kulit kepala dan rambut.

Ini punca kenapa keguguran dan kebotakan rambut terjadi gara-gara diabetes.

#2. Gangguan pada sistem imun

Mereka yang ada kondisi diabetes adalah berisiko tinggi untuk mengalami
gangguan pada sistem imunisasi tubuh badan
 seperti penyakit tiroid dan alopecia areata.

Penyakit tiroid akan menyebabkan gangguan pada keseimbangan hormon tiroid yang secara tidak langsung akan menjejaskan siklus pertumbuhan rambut individu.

Penyakit alopecia areata pula menyebabkan sel-sel folikel bulu yang sihat diserang oleh sistem imun lantas menjejaskan rambut pada kulit kepala dan kawasan lain-lain.

Pun begitu, masalah keguguran rambut dan kebotakan mungkin akan berlaku dengan berbeza bergantung kepada faktor jumlah folikel yang dipunyai oleh individu itu sendiri.

Selain itu, serangan daripada sistem imun juga mungkin tidak akan merosakkan keseluruhan folikel.

#3. Rambut gugur teruk angkara stres

Diabetes adalah antara penyakit yang tergolong di dalam kategori kronik lebih-lebih lagi jika kondisi ini mula jadi punca kepada komplikasi teruk pada tubuh badan.

Ia seterusnya sudah pasti akan membuat penderita kencing manis itu menjadi tertekan sehingga mereka mengalami masalah mental seperti stres atau sebagainya.

Stres pula mampu memicu perubahan hormon
 di dalam tubuh badan (fluktuasi) sekali gus mempengaruhi fungsi dan sistem termasuklah siklus pertumbuhan rambut.

Ini kerana ia akan meningkatkan kadar kortisol dan menjadikan sel-sel lebih kebal terhadap insulin lantas mengakibatkan glukosa darah lebih sukar untuk diserap.

Lama-kelamaan, masalah pada rambut seperti keguguran dan kebotakan mungkin akan terjadi.

Bagaimana elak masalah rambut gugur teruk jika ada diabetes?

Untungnya, kesan diabetes pada rambut ini mudah untuk diatasi kerana anda masih mampu memiliki
rambut yang sihat meskipun ada kondisi kencing manis
.

Caranya, anda hanya perlu cuba untuk mengawal dan merawat penyakit kencing manis melalui pengawalan dan perawatan kadar gula dalam darah yang tinggi.

Ia mungkin dapat dicapai melalui ubatan, rawatan serta amalan gaya hidup yang sihat agar kadar glukosa darah itu dapat dikekalkan pada tahap yang baik lagi ideal.

Sekiranya masalah keguguran dan kebotakan rambut gara-gara diabetes ini sudah terlalu teruk, sila berjumpa doktor untuk informasi dan nasihat yang lebih lanjut.


Makan Uri Untuk Sihat, Adakah Ini Satu Idea Baik @ Mitos Yang Tak Masuk Akal?

Walaupun situasi ini mungkin normal untuk haiwan, ia juga sama untuk manusia? Mungkin ada individu yang buat kerana percaya wujud manfaat jika makan uri manusia. Jom baca artikel!

Untuk mendapatkan lebih banyak informasi tentang Pemakanan Sihat, anda boleh klik
di sini.

Wujudkah manfaat jika makan uri manusia?

Secara teori,
uri atau plasenta dipenuhi dengan
kesemua vitamin, mineral, dan nutrien yang diberikan kepada bayi semasa dalam kandungan.

Buat makluman anda, uri ialah organ yang menghubungkan janin yang sedang berkembang dengan dinding rahim untuk membolehkan penyerapan nutrien.

Apabila kehamilan berakhir, tubuh anda akan menghapuskan plasenta!

Jika bayi anda dilahirkan secara normal
, anda akan menolak uri itu keluar.
 Jika bayi anda dilahirkan secara caesarean
, doktor akan mengeluarkan plasenta daripada pembedahan tersebut.

Uri bayi
 akan kelihatan seperti pinggan dengan berat kira-kira 500 gram semasa kelahiran.

Uri mengandungi zat besi dan vitamin B6 dan B12, serta estrogen dan progesteron, kedua-duanya hormon postpartum penting.

Hormon-hormon ini boleh membantu melawan
kemurungan selepas bersalin
 dan insomnia pada ibu baharu, di samping meningkatkan kuantiti susu dan melegakan kesakitan selepas melahirkan bayi.

Bagi haiwan pula, perbuatan ini selepas beranak memberikan beberapa faedah.

Ia boleh
mengurangkan rasa sakit bersalin
, contohnya bagi anjing betina, kerana cara ini menggalakkan ibu anjing bon bersama anak anjing.

Risiko makan uri manusia anda perlu tahu!

Pertama dan paling penting, individu yang beragama Islam perlu tahu bahawa perbuatan ini adalah haram untuk dilakukan. Tidak semua budaya dari Barat itu perlu diamalkan atas nama kesihatan!

Selain itu juga, terdapat banyak lagi risiko makan uri manusia kepada kita semua. Jom kita lihat di bawah:

Ia mungkin telah tercemar

Sesetengah wanita dengan keadaan kehamilan –
 seperti praeklampsia
 – mempunyai protein stres dalam urinya.

Apatah lagi, plasenta bertindak sebagai penapis untuk melindungi bayi daripada perkara berbahaya, termasuk juga bakteria.

Bukan itu sahaja, sesetengah wanita juga sering membuang air besar semasa bersalin, dan terdapat lebih banyak bakteria pada najis, yang boleh
mencemarkan uri semasa kelahiran
.

Jadi, mengapa anda mahu mengambil risiko memasukkan kembali agen jangkitan ke dalam tubuh anda?

Sukar untuk menjadikan uri sebagai makanan selamat

Melainkan uri disimpan di tempat sejuk
dan bersama air batu
 seawal detik anda melahirkan bayi sehinggalah detik anda untuk memakannya, ia adalah sukar untuk dikategorikan sebagai selamat.

Katakanlah anda perlu makan
seketul daging yang ditinggalkan
, adakah anda masih ingin makan jika ia dibiarkan seharian?

Anda mungkin tidak sempat untuk meletakkannya terus dalam penyejukan untuk menjaga ‘kebersihan’ uri ini.

Anda mungkin tidak akan terima manfaat yang diingini

Kebanyakan ibu pada hari ini tidak terus
mengambil uri mentah untuk dimakan
, biasanya plasenta akan dimasak dahulu atau mungkin didehidrasi dan disalut dengan serbuk untuk dijadikan kapsul pil, atau disejukbekukan dan digunakan sebagai
smoothie
 buah.

Akan tetapi, beberapa proses terutama memasak atau menggoreng akan merosakkan
nutrien yang sangat anda inginkan
.

Anda mungkin tidak suka akan rasanya!

Plasenta itu amat kaya dengan darah, memberikan rasa yang tentu sahaja memualkan.

Chef yang pernah memasaknya, seperti Daniel Patterson of Coi dan beberapa restoran lain di San Francisco,
membandingkannya dengan burung merpati
.

Sementara yang lain mengatakan ia seperti hati, dan segelintir lagi
membandingkannya dengan ayam kampung
.

Jika anda ingin makan uri manusia, anda mungkin perlu melakukan banyak persediaan untuk merasai pengalaman makan yang kurang menyeronokkan ini.